open-index/open-wikipedia-markdown huggingface dataset:
অখিল ভাৰতীয় বিদ্যাৰ্থী পৰিষদ

** অখিল ভাৰতীয় বিদ্যাৰ্থী পৰিষদ**(ইং: Akhil Bharatiya Vidyarthi Parishad ),সৰ্বভাৰতীয় পৰ্যায়ত শিক্ষাৰ ক্ষেত্ৰত কৰ্মৰত সোপন্থী ছাত্ৰ সংগঠন। অ ভা বি প ৰ প্ৰতিষ্ঠা হৈছিল ১৯৪৮ চনত আৰু পিছলৈ ১৯৪৯ চনৰ ৯ জুলাই তাৰিখে আনুষ্ঠানিক ভাৱে পঞ্জীভুত হয়। ই ভাৰতবৰ্ষৰ সৰ্ববৃহৎ ছাত্ৰ সংগঠন। 

২০১৪ চনৰ নবেম্বৰৰ অনুসৰি ড° ৰাজচৰণ শ্বাহি(চেন্নাই)পৰিষদৰ ৰাষ্ট্ৰীয় সভাপতি আৰু যজ্ঞবল্ক শুক্লা\(দিল্লী) ৰাষ্ট্ৰীয় সাধাৰণ সম্পাদক পদত অধিষ্ঠিত। 

## ইতিহাস
ছাত্ৰশক্তিক ৰাষ্ট্ৰ পুনৰ্নিৰ্মাণৰ বাবে উদ্বুদ্ধ কৰাৰ লক্ষৰে অ ভা বি প ৰ জন্ম হৈছিল ভাৰতৰ স্বাধীনতাৰ এবছৰ পিছতে ১৯৪৮ চনত। কেইজন মান ছাত্ৰ শিক্ষকে আগভাগ লোৱা পৰিষদৰ পৰিৱৰ্তি সময়ত ১৯৪৯ চনৰ ৯ জুলাইত পঞ্জীভূত হয়। প্ৰথম কেইবছৰমান ধীৰ গতিত আগবঢ়া পৰিষদখন, ১৯৫৮ চনত য়চৱন্ত কেলকাৰে দায়িত্ব লোৱাৰ পিছত নতুন গতি লাভ কৰে। কেলকাৰ আছিল বম্বেৰ এজন প্ৰৱক্তা। তেওঁ পৰিষদৰ বৰ্তমানৰ অৱস্থা পোৱাত অগ্ৰণী ভূমিকা পালন কৰিছিল। তেওঁক পৰিষদৰ মুখ্য গুৰি ধৰোঁতা হিছাপে অভিহিত কৰা হয়।

ক্ৰমান্বয়ে পৰিষদৰ কৰ্মৰ পৰিসৰ ভাৰতৰ বিভিন্ন বিশ্ববিদ্যালয়লৈ বিয়পি পৰিল। ভাজপাৰ ছাত্ৰ সংগঠন বুলি এক গুজৱ চলি থাকে যদিও, পৰিষদ প্ৰকৃততে ৰাষ্ট্ৰীয় স্বয়ংসেৱক সংঘ(আৰ এচ এচ)ৰ হে ছাত্ৰ সংগঠন বুলি নিজকে অভিহিত কৰে। ইয়াৰ প্ৰতিষ্ঠা ভাজপাতকৈ বহু আগত। অৱশ্যে পৰিষদে ভাজপাৰ যুৱ সংগঠন ভাৰতীয় যুৱ মৰ্চাৰ লগত কিছু সমযত যুটীয়া কাৰ্যসূচী গ্ৰহণ কৰে।

## কাৰ্যকলাপ
পৰিষদে ৰাষ্ট্ৰীয় অখণ্ডতাৰ লক্ষ্যৰে বহুতো প্ৰকল্প হাতত লৈছে। তদুপৰি সামাজিক দায়িত্ব বোধেৰে বিভিন্ন অৰ্থ-সামাজিক সমস্যা তথা অন্যান্য সমস্যাৰ সমাধানৰ লক্ষ্যৰে বহুতো প্ৰকল্প হাতত লৈছে। পৰিষদে গ্ৰহণ কৰা বিভিন্ন পদক্ষেপ সমূহ হ’ল:

#কিতাপ-বেংক
#আন্তঃমহাবিদ্যলয় আৰু আন্তঃবিশ্ববিদ্যালয়ভিত্তিক সংগীত প্ৰতিযোগিতা
# চিত্ৰাংকণ প্ৰতিযোগিতা
#সাহিত্য প্ৰতিযোগিতা
#ছাত্ৰ লিখক মিট 
#ক্ৰীড়া মিট
#প্ৰযুক্তি, চিকিৎসা,ব্যৱস্থাপনা ও কৃষি সম্পৰ্কীয় ছাত্ৰ কৰ্মশালা
#অভিযান্ত্ৰিক ও প্ৰযুক্তিবিদ্যা প্ৰদৰ্শনী
#Students' Vacation Employment Bureau
# First Class First Felicitation functions
# Social participation camps
# Personality development camps
# Indo-foreign Students' Bureau
#Study circles and art circles
# My Home is India

ইয়াৰ উপৰিও পৰিষদে শিক্ষাৰ ক্ষেত্ৰত বিভিন্ন ধৰণে কাম কৰি আহিছে।  বিভিন্ন বিশ্ববিদ্যালয় তথা মহাবিদ্যালয়ত ছাত্ৰ একতা সভাৰ নিৰ্বাচনত প্ৰতিদ্বন্দ্বিতা জৰিয়তেও এই সমস্যাবোৰ সমাধানত গুৰুত্ব আৰোপ কৰিছে। 

### অভাবিপৰ বিভিন্ন উপসংস্থাসমূহ
#World Organisation of Students and Youth (WOSY) 
# Students for Development (SFD)
#Student's Experience in Interstate Living (SEIL) 
#আৰোহণ(অভিযান্ত্ৰিক উপসংস্থা, অসম)

## প্ৰকাশন
অভাবিপৰ নিজা বাৰ্তালোচনীখন হ'ল "ৰাষ্ট্ৰীয় ছাত্ৰশক্তি।" এই বাৰ্তালোচনীখন নতুন দিল্লীৰ পৰা মাহেকীয়া ভাৱে হিন্দী ভাষাত প্ৰকাশ হয়। তদুপৰি পৰিষদে বিভিন্ন বিষয়ত আলোচনা-পুথি প্ৰকাশ কৰে। 

## চিত্ৰ

File:Abvprally.jpg|অভাবিপৰ সমদল
File:Ourmeeting.jpg|অভাবিপৰ মানৱ শৃংখল
File:Abvpact.jpg|অভাবিপৰ প্ৰতিবাদ


## তথ্য সংগ্ৰহ

## লগতে চাওক
* 

* 

* 

* 

## বাহ্যিক সংযোগ
* 
* এবিভিপি দিল্লীৰ ৱেবচাইট 

শ্ৰেণী:অনুষ্ঠান প্ৰতিষ্ঠান
বৃক্ষ

উদ্ভিদ বিদ্যাত, **বৃক্ষ** সাধাৰণতে বুলিলে মূল, কাণ্ড, ঠাল-ঠেঙুলি আৰু পাত বিশিষ্ট বহুবৰ্ষজীৱী উদ্ভিদ প্ৰজাতিক বুজায়। বহুক্ষেত্ৰত, সংকীৰ্ণ অৰ্থত, বৃক্ষ শব্দই কেৱল গৌণ বৃদ্ধি বিশিষ্ট কাঠযুক্ত উদ্ভিদ, কুণ্ডা প্ৰস্তুত কৰিব পৰা বা বিশেষ উচ্চতাবিশিষ্ট উদ্ভিদকহে বুজায়। আনহাতে, ওখ প্লাম, গছ ঢেকীয়া, কল গছ আৰু বাহবোৰকো বৃক্ষ বোলে। বৃক্ষৰ জীৱনকাল দীঘলীয়া, কিছুমান বহুহাজাৰ বছৰ ধৰি জীয়াই আছে। প্ৰায় ১১৫.৬ মিটাৰ পৰ্যন্ত ওখ হাইপেৰিয়ন নামৰ  এবিধ উপকূলীয় ৰেডউদ হৈছে আটাইতকৈ ওখ বৃক্ষ। প্ৰায় ৩৭০ নিযুত বছৰ আগৰে পৰাই বৃক্ষ পৃথিৱীত বৰ্তী আছে। বৃক্ষ কোনো জীৱবৈজ্ঞানিক শ্ৰেণীবিভাজনৰ গোট নহয় কিন্তু একপ্ৰকাৰৰ কাষ্ঠিক কাণ্ডযুক্ত আৰু সূৰ্যৰ পোহৰৰ বাবে অন্য উদ্ভিদ প্ৰজাতিসমূহে প্ৰতিযোগিতা কৰিবলগা হোৱাকৈ আচ্ছাদিত ঠাল-ঠেঙুলি বিশিষ্ট স্বাধীনভাৱে বিকশিত ভিন্ন প্ৰজাতিৰ উদ্ভিদক সাঙুৰি লয়।

এজোপা উদ্ভিদৰ কাণ্ডৰ পৰা বহুতো শাখা-প্ৰশাখাৰ সৃষ্টি হয়। কাণ্ডত থকা কাষ্ঠিক কলাই বৃক্ষক শক্তি প্ৰদান কৰে আৰু সংবহন কলাই খনিজ লৱনবোৰ এটা অংশৰ পৰা আনটো অংশলৈ কঢ়িয়াই নিয়ে। বেছিভাগ বৃক্ষৰে সুৰক্ষা প্ৰদানকাৰী বাকলি থাকে। মাটিৰ তলত শিপা বা মূলবোৰো শাখা-প্ৰশাখাযুক্ত হয়। মূলে বৃক্ষ জোপাক মাটিত খামুছি ধৰি শক্তি প্ৰদান কৰাৰ লগতে পানী আৰু পুষ্টিৰ যোগান ধৰে। মাটিৰ ওপৰত, শাখাবোৰ সৰু সৰু প্ৰশাখা বা ঠেঙুলিলৈ বিভক্ত হয়। প্ৰশাখাবোৰত পাতৰ বিকাশ হয়। পাতে সালোক সংশ্লেষণৰ জৰিয়তে সৌৰ শক্তিক কাৰ্বহাইড্ৰেদলৈ ৰূপান্তৰ কৰি, উদ্ভিদৰ বৃদ্ধি আৰু বিকাশৰ বাবে প্ৰয়োজনীয় খাদ্য প্ৰস্তুত কৰে। প্ৰায়ভাগ বৃক্ষৰে ফুল আৰু বীজ থাকে কিন্তু পাইনৰ দৰে শংকুধাৰী বৃক্ষৰ ৰেণু শংকু বা বীজ শংকু (নগ্ন বীজ) আৰু গছ ঢেকীয়াৰ দৰে বৃক্ষৰ ৰেণুহে থাকে।

ভূমি অৱক্ষয় আৰু পৰিৱেশ ৰক্ষাৰ ক্ষেত্ৰত বৃক্ষই গুৰুত্বপূৰ্ণ ভূমিকা পালন কৰে। পৰিৱেশৰ সিংহভাগ কাৰ্বন ডাই অক্সাইড বৃক্ষই শোষণ কৰি সিহঁতৰ কলাত কাৰ্বন হিচাপে জমা কৰে। বহু প্ৰজাতিৰ প্ৰাণী আৰু উদ্ভিদৰক বৃক্ষ আৰু অৰণ্যই আশ্ৰয় প্ৰদান কৰে। বৰ্ষাৰণ্যবোৰ পৃথিৱীৰ জৈৱ-বিচিত্ৰতাৰ প্ৰধান আৱাসস্থল। বৃক্ষই ছাঁ আৰু আশ্ৰয় প্ৰদান কৰে, নিৰ্মাণৰ বাবে কাঠ, ইন্ধন আৰু খাদ্য প্ৰদান কৰাৰ লগতে অন্য বহুতো উপকাৰ প্ৰদান কৰে।

## তথ্য সংগ্ৰহ

শ্ৰেণী:বৈজ্ঞানিক শ্ৰেণীবিন্যাস
*
শ্ৰেণী:অসমৰ উদ্ভিদ
ৰং (শ্ৰব্য এলবাম)

***ৰং*** হৈছে এন কে প্ৰডাক্‌চন প্ৰযোজিত এখন অসমীয়া আধুনিক গীতৰ শ্ৰব্য এলবাম। এলবামটিৰ আটাইকেইটি গীতৰ কথা, সুৰ আৰু সংগীত ব্যৱস্থাপনা জুবিন গাৰ্গৰ। গীতসমূহত কণ্ঠদান কৰে জুবিন আৰু মহালক্ষ্মী আয়াৰে আৰু *[[জুবিনৰ গান]]* এলবামৰ পিছত তেওঁলোকৰ দ্বিতীয় সহযোগিতা আছিল।

## গীতৰ তালিকা
এলবামটিত মুঠ ৮ টা গীত আছে। গীতসমূহ হ'ল-

## তথ্যসূত্ৰ

## বাহ্যিক সংযোগ

*মিউজিক ইণ্ডিয়া অনলাইন ৱেবছাইটত এলবামটিৰ গীতসমূহ 

শ্ৰেণী:অসমীয়া শ্ৰব্য এলবাম

শ্ৰেণী:জুবিন গাৰ্গৰ এলবাম
জুবিনৰ গান (শ্ৰব্য এলবাম)

***জুবিনৰ গান*** হৈছে এন কে প্ৰডাক্‌চন প্ৰযোজিত এখন অসমীয়া আধুনিক গীতৰ শ্ৰব্য এলবাম।        

এলবামটিৰ গীতৰ কথা জুবিন আৰু বিজয় দুৱৰাৰ। গীতসমূহত কণ্ঠদান কৰে জুবিন, মহালক্ষ্মী আয়াৰ আৰু হেমাই।

## গীতৰ তালিকা

এলবামটিত মুঠ ৮টা গীত আছে। 'পৃথিৱীয়ে মোক' গীতটিৰ সুৰকাৰ উৎপল শৰ্মা, বাকীকেইটাৰ সুৰ জুবিনৰ।-

## তথ্যসূত্ৰ

## বাহ্যিক সংযোগ
*গীত সংকলন ৱেবচাইটত এলবামটিৰ গীতসমূহ
*মিউজিক ইণ্ডিয়া অনলাইন ৱেবছাইটত এলবামটিৰ গীতসমূহ 

শ্ৰেণী:অসমীয়া শ্ৰব্য এলবাম

শ্ৰেণী:জুবিন গাৰ্গৰ এলবাম
সংবহন তন্ত্ৰ

**সংবহন তন্ত্ৰ** () হৈছে একপ্ৰকাৰৰ অংগ তন্ত্ৰ। এই তন্ত্ৰৰ প্ৰধান কাম হৈছে তেজৰ সহায়ত শৰীৰৰ বিভিন্ন দেহ কোষৰ মাজত পুষ্টি দ্ৰব্য (যেনে এমিন' এছিড আৰু শৰ্কৰা), অক্সিজেন, কাৰ্বন ডাই-অক্সাইড, হৰমন, আৰু ৰক্ত কোষৰ আদান-প্ৰদান কৰা তথা অলাগতীয়াল দ্ৰব্য সমুহ কোষৰ পৰা ঘূৰাই অনা। ইয়াৰ ফলত শৰীৰে পুষ্টি লাভ কৰে, ৰোগ প্ৰতিৰোধ কৰিব পাৰে আৰু দেহৰ উষ্ণতা তথা pHৰ মান নিয়ন্ত্ৰিত হৈ থাকে। 

সংবহন তন্ত্ৰত প্ৰায়ে **ৰক্ত পৰিবহণ তন্ত্ৰ** আৰু লসিকা তন্ত্ৰ নামৰ দুটা পৃথক তন্ত্ৰ দেখা পোৱা যায়। ৰক্ত পৰিবহণ তন্ত্ৰত তেজ আৰু লসিকা তন্ত্ৰত লসিকা চলাচল কৰে।

## ৰক্ত পৰিবহণ তন্ত্ৰ
ৰক্ত পৰিবহণ তন্ত্ৰত তেজে দেহ কোষক প্ৰযোজনীয় পুষ্টিকাৰক দ্ৰব্য, লৱণ, হ'ৰমন আদিৰ যোগান ধৰে আৰু দেহ কোষত সৃষ্টি হোৱা বৰ্জনীয় পদাৰ্থসমূহ বৃক্কলৈ পৰিবহণ কৰে। 
### অংগসমূহ
ৰক্ত পৰিবহণ তন্ত্ৰৰ প্ৰধান অংগসমূহ হৈছে হৃদযন্ত্ৰ, তেজ আৰু ৰক্তবাহিকা।
#### তেজ

এজন প্ৰাপ্তবয়স্ক মানুহৰ শৰীৰত প্ৰায় ৪.৭ লিটাৰৰ পৰা ৫.৭ লিটাৰ পৰ্যন্ত তেজ থাকে। সাধাৰণতে মানুহৰ শৰীৰৰ মুঠ ওজনৰ শতকৰা প্ৰায় ৭ শতাংশই তেজ। তেজ প্লাজমা নামৰ এবিধ তৰল আধাৰ, লোহিত ৰক্ত কণিকা, শ্বেত ৰক্ত কণিকা আৰু অনুচক্ৰিকাৰে গঠিত হয়। এই তেজতেই বিভিন্ন পুষ্টিকাৰক দ্ৰব্য, লৱণ, হৰমন আদি দ্ৰৱীভূত হৈ থাকে। হৃদযন্ত্ৰই হেঁচা প্ৰয়োগ কৰিলেহে তেজৰ চলাচল হয়। 
#### ৰক্তবাহিকা

ৰক্তবাহিকাবোৰৰ মাজেৰেই তেজ চলাচল কৰে। ৰক্তবাহিকা তিনি প্ৰকাৰৰ সিৰা, ধমনী আৰু ৰক্তকেশিকা। সাধাৰণতে সিৰাই কাৰ্বন ডাই-অক্সাইডযুক্ত বা দূষিত তেজ আৰু ধমনীয়ে অক্সিজেনযুক্ত বা বিশুদ্ধ তেজ কঢ়িয়াই, কিন্তু হৃদযন্ত্ৰৰ পৰা হাঁওফাঁওলৈ তেজৰ যোগান ধৰা ক্লোম ধমনীয়ে দূষিত তেজ আৰু হাঁওফাঁওৰ পৰা হৃদযন্ত্ৰলৈ তেজ কঢ়িয়াই অনা ক্লোম সিৰাই বিশুদ্ধ তেজ পৰিবহণ কৰে। কেপিলাৰীবোৰে সিৰা আৰু ধমনীৰ মাজত সংযোগ স্থাপন কৰে। 

#### হৃদযন্ত্ৰ

হৃদযন্ত্ৰ অলিন্দ আৰু নিলয় নামৰ দুটা ভাগ থাকে। মহাসিৰা (পূৰ্ৱ আৰু পশ্চ) আৰু ক্লোম সিৰাইদি তেজ অলিন্দত প্ৰৱেশ কৰে, অলিন্দৰ পৰা নিলয়ত আৰু শেষত মহাধমনী আৰু ক্লোম ধমনীয়েদি নিলয়ৰ পৰা ওলায় যায়। হৃদযন্ত্ৰ সোঁঅলিন্দ আৰু সোঁনিলয়ৰ মাজত বাইস্কাপিড ভালভ, সোঁনিলয় আৰু ক্লোমধমনীৰ মাজত পালমনেৰি ভালভ, বাঁওঅলিন্দ আৰু বাঁওনিলয়ৰ মাজত মিট্ৰেল ভালভ আৰু বাঁওনিলয় আৰু মহাধমনীৰ মাজত থকা এঅ'ৰ্টিক ভালভে তেজক বিপৰীত দিশত চলাচল কৰাত বাধা প্ৰদান কৰে। 
### কাৰ্যপ্ৰণালী
ৰক্ত সংবহন তন্ত্ৰ একপ্ৰকাৰৰ আৱদ্ধ তন্ত্ৰ। এই প্ৰক্ৰিয়া দুটা চক্ৰত সম্পন্ন হয়। ১) ক্লোমীয় চক্ৰ আৰু ২) তন্ত্ৰীয় চক্ৰ। 
*ক্লোমীয় চক্ৰ: এই চক্ৰত দেহৰ দূষিত তেজ হাঁওফাঁওত পৰিশোধন হয়। সোঁঅলিন্দৰ কাৰ্বন ডাই-অক্সাইডযুক্ত তেজ সোঁনিলয়লৈ আৰু তাৰ পৰা ক্লোম ধমনীয়েদি হাঁওফাঁওলৈ যায় আৰু তাত অক্সিজেন সমৃদ্ধহৈ ক্লোম সিৰাইদি বাঁওঅলিন্দত প্ৰৱেশ কৰে। 
*তন্ত্ৰীয় চক্ৰ: এই চক্ৰত তেজে দেহকোষক অক্সিজেন সমৃদ্ধ কৰোৱাই আৰু বিপাক ক্ৰিয়াত উৎপন্ন কাৰ্বন ডাই-অক্সাইড হৃদযন্ত্লৈ পৰিবহণ কৰে। বাঁওঅলিন্দৰ অক্সিজেন সমৃদ্ধ তেজ বাঁওনিলয়লৈ যায়। বাঁওনিলয়ৰ পৰা এই তেজ মহাধমনীয়েদি দেহৰ বিভিন্ন অংগলৈ যায় আৰু তাত থকা কাৰ্বন ডাই-অক্সাইডযুক্ত তেজ দুডাল মহাসিৰাইদি সোঁঅলিন্দত প্ৰৱেশ কৰে। 
## লসিকা তন্ত্ৰ

অসংখ্য লসিকা নলীৰে লসিকা তন্ত্ৰ গঠন হয়। এই লসিকা নলীবোৰে লসিকা নামৰ এবিধ বৰণহীন তৰল হৃদযন্ত্ৰৰ দিশে প্ৰৱাহিত কৰে। লসিকা তন্ত্ৰ একপ্ৰকাৰৰ মুক্ত তন্ত্ৰ। 
## তথ্য সংগ্ৰহ

শ্ৰেণী:অংগ তন্ত্ৰ
শিখৰ ধৱন

**শিখৰ ধৱন** (জন্ম ৫ অক্টোবৰ ১৯৮৫) ভাৰতৰ এজন আন্তঃৰাষ্ট্ৰীয় ক্ৰিকেটাৰ। তেওঁ এজন বাওঁহতীয়া অ'পেনাৰ আৰু সোঁহতীয়া অফ ব্ৰে'ক বলাৰ। ভাৰতৰ জ্যেষ্ঠ দলত খেলাৰ আগেয়ে তেওঁ ভাৰতৰ অনুৰ্দ্ধ-১৭ আৰু অনুৰ্দ্ধ-১৯ দলৰ হৈ খেলিছিল আৰু ২০০৪ চনৰ আই চি চি অনুৰ্দ্ধ-১৯ বিশ্বকাপৰ তেওঁ সৰ্বাধিক ৰাণ সংগ্ৰহকৰোঁতা আছিল। ২০০৪ চনৰ নৱেম্বৰত তেওঁ দিল্লীৰ হৈ প্ৰথম শ্ৰেণীৰ ক্ৰিকেটত আত্মপ্ৰকাশ কৰে।

২০১০ চনৰ অক্টোবৰত তেওঁ বিশাখাপট্টনমত অষ্ট্ৰেলিয়াৰ বিৰুদ্ধে এদিনীয়া আন্তৰ্জাতিকত আত্মপ্ৰকাশ কৰে। ২০১৩ চনত ম'হালিত একে দলৰ বিৰুদ্ধে তেওঁ টেষ্টত আত্মপ্ৰকাশ কৰে আৰু 'প্ৰথম টেষ্টত দ্ৰুততম শতৰাণ'ৰ অভিলেখ গঢ়ে। ৮৫ বলত তেওঁ শতৰাণ সম্পূৰ্ণ কৰে আৰু ১৭৪ বলত ১৮৭ ৰাণ কৰি আউট হয়। ২০১৩ চনৰ আই চি চি চেম্পিয়ন্‌ছ ট্ৰফীত তেওঁ সৰ্বাধিক ৰাণ সংগ্ৰহকৰোঁতা হিচাপে পৰিগণিত হয়া আৰু ভাৰতে বিজয় সাব্যস্ত কৰে। ২০১৩ চনৰ আগষ্ট মাহত তেওঁ ভাৰত এ দলৰ হৈ দক্ষিণ আফ্ৰিকা এ দলৰ বিৰুদ্ধে প্ৰিটোৰিয়াত ১৫০ বলত ২৪৮ ৰাণৰ ইনিংছ খেলে আৰু ই প্ৰথম শ্ৰেণীৰ ক্ৰিকেটত দ্বিতীয় সৰ্বোচ্চ ব্যক্তিগত স্ক'ৰ। ২০১৪ চনৰ নৱেম্বৰত তেওঁ সবাতোকৈ কম এদিনীয়া খেলত ২,০০০ ৰাণ সম্পূৰ্ণ কৰা ভাৰতীয় হিচাপে পৰিগণিত হয়।

## আন্তঃৰাষ্ট্ৰীয় শতৰাণ
***ৰাণ** শীৰ্ষক স্তম্ভত * চিহ্নই অপৰাজিত (নট আউট) সূচাইছে।
***খেল** শীৰ্ষক স্তম্ভই তেওঁৰ কেৰিয়াৰৰ খেলৰ ক্ৰমিক নং সূচাইছে।

### টেষ্ট শতৰাণ

### এদিনীয়া শতৰাণ

## তথ্য সংগ্ৰহ

## বাহ্যিক সংযোগ
* ধৱনৰ ক্ৰিকইনফ' প্ৰফাইল

শ্ৰেণী:ভাৰতীয় ক্ৰিকেটাৰ
শ্ৰেণী:জীৱিত ব্যক্তি
আকৌ এদিন

**আকৌ এদিন** নাটকখন ৰাজদ্বীপে হেঙুল থিয়েটাৰৰ ২০১৪-১৫ বৰ্ষৰ বাবে ৰচনা কৰিছে।

## অভিনয় শিল্পীসকল
আকাশদ্বীপ, আঙুৰলতা, বিপুল বৰা, আলোকজ্যোতি, জীৱন হাতীকাকতী আদি।

## কাহিনী
'আকৌ এদিন' ইতিমধ্যে গীতিকাৰ হিচাপে পৰিচিত ৰাজদ্বীপৰ নাট্যকাৰ হিচাপে অসমৰ ভ্ৰাম্যমাণ থিয়েটাৰতপ্ৰথম পদক্ষেপ । নাটকখনৰ মুখ্য আকৰ্ষণ হিচাপে আছিল ইতিমধ্যে ইউ টিউবত জনপ্ৰিয়তা অৰ্জন কৰা পাপনৰ কণ্ঠত ‘আকৌ এদিন’ শীৰ্ষক কবিতাটো। লগতে আছিল জুবিন গাৰ্গৰ কন্ঠৰ জনপ্ৰিয়তা অৰ্জন কৰা ‘আকৌ এদিন আকাশতে মেঘৰে ফুল’ গীতটো। এক জটিল মানসিক ৰোগত আক্ৰান্ত এজন মেকানিক (আকাশদ্বীপ)। শোৱাৰ লগে লগে সকলো পাহৰি যায় আৰু প্ৰত্যেক দিন ৰাতিপুৱা এজন নতুন মানুহ হৈ পৰে নায়কজন। সেয়েহে সদায় পিতৃয়ে ৰাতিপুৱা শুই উঠাৰ পাছতে এখন ডায়েৰি দি থৈ যায় য’ত তেওঁৰ জীৱন সম্পৰ্কে সকলো লিখা থাকে। নায়কে এজনী ছোৱালীৰ প্ৰেমত পৰিছিল। সদায় বাছষ্টপলৈ যায় তাইক চাবলৈ, কিন্তু কেতিয়াও তাইক মাতিবলৈ সাহস কৰিব পৰা নাছিল। তাইৰ বাবেই সদায় ৰাতি নায়কে গায় প্ৰেমৰ গান প্ৰেমৰ পদ্য; কিন্তু তাইক মুখ খুলি একো ক’বলৈ সাহস কৰিব নোৱাৰে। এনেদৰেই পাৰ হৈছিল তাৰ দিনবোৰ। এদিন সি তাইক প্ৰেমৰ প্ৰস্তাৱ দিবলৈ গোটেই বাছষ্টপটো ফুলেৰে সজাই থৈছিল। কিন্তু তাইক নিজৰ বিষয়ে কোৱাৰ আগতে এটা বিশেষ পৰিস্থিতিত পুলিচৰ লক আপত সোমাব লগীয়া হৈছিল আৰু লক আপত এবাৰ টোপনি যোৱাৰ পাছত নায়কে মানসিক ৰোগটোৰ বাবে নিজৰ বিষয়ে সকলো পাহৰি পেলালে। তাৰ পাছত সি লক আপৰ পৰা পলাবলৈ সক্ষম হৈছিল। ইফালে বিশেষ পৰিস্থিতিত ঘৰৰ পৰা পলাই অহা মেডিকেল কলেজৰ ছাত্ৰী নায়িকাক (আঙুৰলতা) লগ পায় নায়কে। তাৰপাছত দুয়ো একেলগে এখন গাঁৱত আশ্ৰয় লয়গৈ। দুয়ো গাঁওখনত প্ৰেমাষ্পদ হিচাপে চিনাকী দি এঘৰত আশ্ৰয় লয়। তাৰ পাছত দুয়োৰে এটা সম্পৰ্ক গঢ় লৈ উঠে। ইফালে মানসিক ৰোগটোৰ বাবে আগৰ জীৱনৰ সকলো কথা পাহৰি পেলাইছিল নায়কে। কিন্তু কাহিনীৰ পাকচক্ৰত নায়িকাই তাৰ আগৰ জীৱনৰ সকলো সম্ভেদ পায়। তাৰপাছত নায়িকাই নায়কক হেৰাই যোৱা জীৱনটো ঘূৰাই দিলে নে সদায় তাক আন্ধাৰৰ মাজতে ৰাখি নিজৰ কৰি ৰাখিলে তাকে লৈ পৰৱৰ্তী কাহিনীভাগ আগবাঢ়িছে। 

## তথ্য সংগ্ৰহ

শ্ৰেণী:ভ্ৰাম্যমাণ থিয়েটাৰৰ নাটক
অনামিকাৰ সপোন

**অনামিকাৰ সপোন** অভিজিত ভট্টাচাৰ্যই ৰচনা কৰা ৰচিত বৃন্দাবন থিয়েটাৰৰ ২০১৪-১৫ বৰ্ষৰ এখন নাট।

## অভিনয় শিল্পীসকল
যতীন বৰা, প্ৰয়াসী পৰাশৰ, মমী ডেকা, পৰাগ শৰ্মা, অঞ্জনজ্যোতি বেজ,জিতু বৰা, অৰুণ বৰা আদি। 

## কাহিনী
কাণে কাণ মাৰি কোনোমতে চলি থকা তিনিজন ভাতৃৰ সপোন আছিল একমাত্ৰ ভনীয়েক অনামিকাক ইঞ্জিনীয়াৰ কৰাৰ। সেয়েহে অলেখ কষ্ট স্বীকাৰ কৰি গুৱাহাটীলৈ পঢ়িবলৈ পঠাইছিল তিনি ভাতৃয়ে। কিন্তু গুৱাহাটীলৈ আহি ৰঙীন জগতখনৰ চিকমিকনীত নিজকে হেৰুৱাই পেলায়। গুৱাহাটীৰ বিলাসী জীৱনটোৱে ভনীয়েকক এখন নতুন পৃথিৱীৰ সন্ধান দিয়ে আৰু গাঁৱৰ ঘৰৰ পৰাও যেন তাই নিজকে বহু আঁতৰাই লৈ গৈছিল। তাৰপাছত তিনি ভাতৃ আৰু অনামিকাৰ জীৱনক লৈয়ে নাটকখনৰ কাহিনী আগবাঢ়ে। 

## তথ্য সংগ্ৰহ

শ্ৰেণী:ভ্ৰাম্যমাণ থিয়েটাৰৰ নাটক
মা-কচম

**মা-কচম** অভিজিত ভট্টাচাৰ্যই ৰচনা-পৰিচালনা কৰা বৃন্দাবন থিয়েটাৰৰ ২০১৪-১৫ বৰ্ষৰ এখন নাট।

## অভিনয় শিল্পীসকল
যতীন বৰা, প্ৰয়াসী পৰাশৰ, মমী ডেকা, পৰাগ শৰ্মা, অঞ্জনজ্যোতি বেজ, জিতু বৰা, অৰুণ বৰা আদি।

## কাহিনী
যতীন বৰাই এজন গাড়ীৰ ড্ৰাইভাৰৰ চৰিত্ৰ ৰূপায়ণ কৰিছে। নায়কৰ উপাৰ্জনেৰে চলিছিল মাক আৰু তিনিজন ভায়েকৰ পৰিয়ালটো। নায়কে পৰিয়ালটোক সুখত ৰাখিবলৈ দিনৰ দিনটো কষ্ট কৰে। কিন্তু পৰিয়ালৰ কোনেও নায়কক ভাল নাপায়। ড্ৰাইভাৰ কাৰণে নিজৰ দাদা বুলি ক’বলৈ লাজ পায়। সকলো কথা মা-কচমেৰে আৰম্ভ কৰা নায়কে কাহিনীৰ পাক চক্ৰত এদিন গম পায় তাৰ মাকজনী তাৰ নিজৰ মাক নহয়। তাৰপাছত নায়কৰ জীৱনলৈ অহা ঘাত-প্ৰতিঘাতেৰে নাটকখনৰ কাহিনীভাগ আগবাঢ়িছে।

শ্ৰেণী:ভ্ৰাম্যমাণ থিয়েটাৰৰ নাটক
কইনা সজাব কোনে

**কইনা সজাব কোনে** চিত্তৰঞ্জন পৰাশৰে ৰচনা কৰা ৰাজশ্ৰী থিয়েটাৰৰ ২০১৪-১৫ বৰ্ষৰ এখন নাট।

## অভিনয় শিল্পীসকল
ৰবি শৰ্মা, মৃদুল চুতীয়া, অৰুণ বৰদলৈ, অৰ্চনা বৰা, দিব্যজ্যোতি ভৰালী, পপীপৰ্ণা, উৎপল ঠাকুৰীয়া, লাটুমণি ভূঞা, হেমন্ত হাজৰিকা, উৎপল দাস আৰু মিছ চুমী।

## কাহিনী
দুই বন্ধু আৰু এক বান্ধৱীৰ ত্ৰিকোণ প্ৰেম কাহিনীৰ মাজেৰেই আগবাঢ়িছে নাটকৰ কাহিনী।

শ্ৰেণী:ভ্ৰাম্যমাণ থিয়েটাৰৰ নাটক
উপলব্ধি

**উপলব্ধি** অভিজিত ভট্টাচাৰ্যই ৰচনা কৰা ৰাজতিলক থিয়েটাৰৰ ২০১৪-১৫ বৰ্ষৰ এখন নাটক। 

## অভিনয় শিল্পীসকল
তপন দাস, মৈত্ৰেয়ী প্ৰিয়দৰ্শিনী, সঞ্জীৱ শৰ্মা, নিৰ্মল দত্ত, শ্ৰীমন্ত মাধৱ দত্ত,ৰাণী বেগম, মিতুল বালাজী, পঞ্চী বৰা আদি। 

## মূল কাহিনীভাগ
নায়কে বেংগলুৰুলৈ পঢ়িবলৈ গৈ বাহিৰৰ ৰং-চঙীয়া পৰিৱেশৰ মাজত নিজকে বিলীন কৰি দিয়াৰ পাছত কেনেকৈ নিজৰ জীৱনলৈ অমানিশা মাতি আনিছিল তাৰেই কাহিনীৰে আগবাঢ়িছে ‘উপলব্ধি। ’ নায়কে বেংগালুৰুত সঙ্গদোষত পৰি বহুতো বেয়া অভ্যাস গঢ়ি লয়। যাৰ ফলশ্ৰুতিত এটা দুৰাৰোগ্য ৰোগত আক্ৰান্ত হয় নায়ক, যাৰ বাবে ঘৰৰ পৰা বাৰে বাৰে চেষ্টা কৰাৰ পাছতো সংসাৰ পাতিবলৈ মান্তি হোৱা নাছিল। পাছত অৱশ্যে নায়কে বিয়া পাতিবলৈ বাধ্য হৈছিল। নৱবিবাহিত পত্নীয়ে নায়কৰ দুৰাৰোগ্য বেমাৰৰ কথা গম পোৱাৰ পাছত পত্নীৰ কেনে প্ৰতিক্ৰিয়া এইবোৰ লৈ নাটকখনৰ পৰৱৰ্তী কাহিনীভাগ আগবাঢ়িছে। 

শ্ৰেণী:ভ্ৰাম্যমাণ থিয়েটাৰৰ নাটক
বোৱাৰী (নাট)

**বোৱাৰী** অভিজিত ভট্টাচাৰ্যই ৰচনা-পৰিচালনা কৰা বৃন্দাবন থিয়েটাৰৰ ২০১৪-১৫ বৰ্ষৰ এখন নাট। আশীৰ দশকৰ চুপাৰহিট অসমীয়া কথাছবি 'বোৱাৰী'ৰ ই আছিল নাট্যৰূপ।
## অভিনয় শিল্পীসকল
যতীন বৰা, প্ৰয়াসী পৰাশৰ, মমী ডেকা, পৰাগ শৰ্মা, অঞ্জনজ্যোতি বেজ, জিতু বৰা, অৰুণ বৰা আদি। 

## মূল কাহিনীভাগ
গাঁৱৰ এজন সহজ সৰল যুৱক(যতীন বৰা)ৰ কথাৰে কাহিনীভাগ আগবাঢ়িছে। নায়কে গাঁৱৰে এগৰাকী যুৱতীৰ প্ৰেমত পৰে। পিতৃৰ পৰা অনুমতি লৈ বিবাহ পাশত আৱদ্ধ হয়। পাছত পৰিয়ালৰ ভৰণ পোষণৰ বাবে এজন বন্ধুৰ তাগিদাত ভাৰতীয় সেনা বাহিনীত অংশগ্ৰহণ কৰে। চহৰত নায়কৰ ককায়েক ঘৰজোঁৱাই হিচাপে আছিল এঘৰ আঢ্যৱন্ত মানুহৰ ঘৰত। কিন্তু গাঁৱৰ পৰিয়ালৰ কাৰো খবৰ লবলৈ ককায়েকৰ আহৰি নাই। কাহিনীৰ পাকচক্ৰত নায়কে পাকিস্তান সীমান্তত যুদ্ধত অৱতীৰ্ণ হয়গৈ আৰু শত্ৰু সৈন্যৰ হাতত বন্দী হয় আৰু মূৰত আঘাত পোৱাৰ ফলত স্মৃতি শক্তি লোপ পায়। ভাৰতীয় সৈন্যই নায়কৰ কোনো খবৰ উলিওৱাত ব্যৰ্থ হয়। ইফালে ঘৰৰ একমাত্ৰ উপাৰ্জনকাৰীৰ মৃত্যু হোৱাত নায়কৰ পত্নী, কন্যা, পিতৃ নিথৰুৱা হয় পৰে আৰু চহৰত থকা ককায়েকৰ ঘৰত আশ্ৰয় লয়হি। কিন্তু বৌৱেকৰ হাতত আটাইকেইজনে অকথ্য নিৰ্যাতন সহিব লগীয়া হয়। নাটকখনৰ শেষৰফালে নায়কে শত্ৰু সৈন্যৰ হাতৰ পৰা মুক্ত হৈ আকৌ অসমলৈ প্ৰত্যাৱৰ্তন কৰে আৰু পৰিয়ালৰ সকলোৰে দুখৰ দিনৰ অন্ত পৰে।

জনপ্ৰিয় কথাছবি 'বোৱাৰী'ৰ নাট্যৰূপত 'বৃন্দাৱন থিয়েটাৰে' অত্যাধুনিক কাৰিকৰী কলা-কৌশলৰ সমাহাৰ ঘটাইছিল। বিশেষকৈ যুদ্ধৰ দৃশ্যাংশত দৰ্শকৰ সম্মুখেদি টেংক পাৰ হৈ যোৱা, আকাশেদি উৰি যোৱা হেলিকপ্তাৰৰ পৰা বোমা বৰ্ষণ কৰা আদি দৃশ্যাৱলী নাটকখনত অন্তৰ্ভুক্ত কৰা হৈছিল। 

## তথ্য-সংগ্ৰহ

শ্ৰেণী:ভ্ৰাম্যমাণ থিয়েটাৰৰ নাটক
ৰাং কুকুৰ (নাটক)

**ৰাং কুকুৰ** অভিজিত ভট্টাচাৰ্য ৰচিত ৰাজতিলক থিয়েটাৰৰ  ২০১৪-১৫ বৰ্ষৰ এখন নাট।

## অভিনয় শিল্পীসকল
তপন দাস, মৈত্ৰেয়ী প্ৰিয়দৰ্শিনী, সঞ্জীৱ শৰ্মা, নিৰ্মল দত্ত, শ্ৰীমন্ত মাধৱ দত্ত, ৰাণী বেগম, মিতুল বালাজী, পঞ্চী বৰা আদি

## কাহিনী-ভাগ
পিতৃৰ অৱৰ্তমানত এখন লাইন হোটেল চলাই নায়কে (তপন দাস) নিজৰ পৰিয়ালটোক পোহপাল দিছিল। সদায় বেমাৰ হৈ থকা মাক বা চহৰত থাকি পঢ়া শুনা কৰা ভায়েক বা গাঁৱৰ দুখীয়া ছাত্ৰবোৰৰ সকলোৰে অভাৱবোৰ পূৰ কৰিছিল। সমাজৰ ৰাং কুকুৰ ৰূপী ধনী মানুহবোৰে দুখীয়া মানুহবোৰৰ তেজ শুহি আৰু ধনী হ’বলৈ চেষ্টা কৰে। সমাজৰ এই ৰাং কুকুৰবোৰক মনে প্ৰাণে ঘিণ কৰিছিল আৰু সিহঁতবোৰৰ লগত যুঁজি সিঁহতক ধ্বংস কৰাই জীৱনৰ উদ্দেশ্য কৰি লৈছিল। কিন্তু নাটকৰ চৰম মূহুৰ্তত নিজৰ ভায়েকে বিশ্বাসঘাটকতা কৰি সমাজৰ ৰাং কুকুৰবোৰৰ লগ লগাত নায়কে মানসিক ভাৰসাম্য হেৰুৱাই পেলায়। তাৰ পাছত দিনে ৰাতি অকল ৰাং কুকুৰ এজাকে খেদি অহা সপোন দেখে নায়কে। এনে পৰিস্থিতিত নায়কে প্ৰতিশোধ ল’বলৈ পৰিকল্পনা কৰে। ইতিমধ্যে নায়কৰ জীৱিকাৰ একমাত্ৰ সম্বল হোটেলখনো ভায়েকে কাঢ়ি লৈ যায়। তাৰপাছত মানসিক ভাৰসাম্য হেৰুৱাই পেলোৱা নায়ক জনে প্ৰতিশোধ লবলৈ সক্ষম হ’ল নে নাই তাকে লৈ ‘ৰাং কুকুৰ’ৰ কাহিনীভাগ আগবাঢ়িছে। জয়ন্ত হাজৰিকাৰ ‘মোৰ মন ছাটকৰ কন্ঠত’ গীতটি নাটকখনত উপস্থাপন কৰা হৈছে। 

শ্ৰেণী:ভ্ৰাম্যমাণ থিয়েটাৰৰ নাটক
মানস কন্যা

**মানস-কন্যা** হৈছে অভিজিত ভট্টাচাৰ্যৰ দ্বাৰা ৰচিত 'হেঙুল থিয়েটাৰ'ৰ ২০১৪-১৫ বৰ্ষৰ এখন নাট।

## অভিনয় শিল্পীসকল
আকাশদ্বীপ, আঙুৰলতা, বিপুল বৰা, আলোকজ্যোতি, জীৱন হাতীকাকতী আদি।

## মূল-কাহিনীভাগ
এজন অতি দুখীয়া অথচ অতি জেদী আৰু অতি খঙাল যুৱকৰ ভুমিকাত আকাশদ্বীপ আৰু ধনীৰ দুলালীৰ ভূমিকাত আঙুৰলতাই অভিনয় কৰিছিল। নায়কৰ হঠাতে উঠা খং আৰু মাৰপিত কৰা স্বভাৱৰ বাবেই নায়িকাই মূৰত দুখ পাইছিল। কাহিনীৰ পাকচক্ৰত পৰি নায়কক ড্ৰাইভাৰ হিচাপে নায়িকাৰ পিতৃয়ে নিযুক্তি দিছিল। কালক্ৰমত সেয়াই কাল হয় আৰু নায়ক-নায়িকা প্ৰেমত পৰে আৰু অৱশেষত ঘৰৰ অমান্তিত বিয়াত বহে। বিয়াৰ পাছত তেওঁলোকৰ সুখৰ সংসাৰলৈ এগৰাকী কন্যা সন্তান আহিল। কিন্তু এই মানস কন্যাৰ ভৰণ পোষনত হোৱা অসুবিধা আৰু নায়িকাৰ পূৰ্ৱৰ প্ৰেমিকাৰ চলনাত নায়ক-নায়িকাৰ বিচ্ছেদ হয়।  নায়ক-নায়িকাৰ পুনৰ মিলন হ’ল নে নাই আৰু ইয়াত তেওঁলোকৰ মানস- কন্যাৰ কি ভূমিকা এইবোৰ প্ৰশ্নৰেই আগবাঢ়িছে ‘মানস- কন্যা’ৰ পৰৱৰ্তী নাট্য মুহুৰ্তবোৰ। নাটকখনত নাট্যকাৰে নাটকৰ দৰে সংলাপ, কথাছবিৰ দৰেই নৃত্য-গীত- একশ্যন, হাঁহি-চকুলো সকলো দিবলৈ চেষ্টা কৰিছে।

## তথ্য সংগ্ৰহ

শ্ৰেণী:ভ্ৰাম্যমাণ থিয়েটাৰৰ নাটক
সংবহন কলা

**সংবহন কলা** হৈছে উচ্চখাপৰ উদ্ভিদত পোৱা কেইবাপ্ৰকাৰৰ কোষেৰে গঠিত এক জটিল কলা। সংবহন কলাৰ প্ৰাথমিক উপাদান দুটা হৈছে জাইলেম আৰু ফ্ল'ৱেম। এই কলাসমূহে উদ্ভিদৰ অন্তৰ্ভাগত পানী, লৱন আৰু পুষ্টিৰ পৰিবহন কৰে। ইয়াৰ উপৰিও ভাছকুলাৰ কেমবিয়াম আৰু কৰ্ক কেমবিয়াম নামৰ দুবিধ ভাজক কলা সংবহন কলাৰ সৈতে সংলগ্ন হৈ থাকে। কোনো এজোপা নিৰ্দিষ্ট উদ্ভিদৰ সমষ্ট সংবহন কলা লগ লাগি **সংবহন কলাতন্ত্ৰ**ৰ গঠন কৰে।

সংবহন কলা গঠন কৰা কোষসমূহ দীঘল আৰু নলীকাসদৃশ হয়। ফ্ল'ৱেমৰ কোষবোৰ এটা আনটোৰ লগত দীঘলে দীঘলে লগ লাগি নলীকাৰ সৃষ্টি কৰে। উদ্ভিদৰ ভাজনশীল অগ্ৰাংশত নতুনকৈ সৃষ্টি হোৱা কিছুমান কোষ সংবহন কলালৈ ৰূপান্তৰ ঘটে আৰু পুৰণা সংবহন কলাৰ লগত সংলগ্নহৈ সংবহন কলাতন্ত্ৰৰ ধাৰাবাহিকতা ৰক্ষা কৰে। উদ্ভিদৰ সংবহন কলাবোৰ দীঘলীয়া আৰু শাৰীবদ্ধভাৱে সজ্জিতহৈ সংবহন গুচ্ছৰ গঠন কৰে। এই গুচ্ছবোৰত জাইলেম আৰু ফ্ল'ৱেমৰ লগতে সহায়কাৰী আৰু সুৰক্ষাপ্ৰদানকাৰী কোষো থাকে।

## তথ্য সংগ্ৰহ

শ্ৰেণী:কলা (জীৱ বিদ্যা)
শ্ৰেণী:উদ্ভিদজগত
সুনীল ছেত্ৰী

**সুনীল ছেত্ৰী** (; জন্ম: ৩ আগষ্ট ১৯৮৪) এজন ভাৰতীয় ফুটবল খেলুৱৈ। আই-লীগত তেওঁ বাংগালুৰু এফ চি দলৰ হৈ ফৰৱাৰ্ড স্থানত খেলে। ভাৰতৰ জাতীয় ফুটবল দলৰ তেওঁ বৰ্তমান অধিনায়ক। ছেত্ৰী হৈছে সক্ৰিয় খেলুৱৈসকলৰ ভিতৰত চতুৰ্থ সৰ্বাধিক আন্তঃৰাষ্ট্ৰীয় গ'ল দিয়া খেলুৱৈ, আৰু ২০২১ চনৰ জুনলৈকে সৰ্বকালৰ ১৩তম সৰ্বাধিক গ'ল দিয়া খেলুৱৈ। তেওঁ ভাৰতৰ ৰাষ্ট্ৰীয় দলৰ বাবে সৰ্বকালৰ সৰ্বাধিক গ'ল দিয়া খেলুৱৈ।

অন্ধ্ৰপ্ৰদেশৰ ছেকেন্দ্ৰাবাদত (বৰ্তমান তেলঙ্গানাৰ অন্তৰ্গত) জন্মগ্ৰহণ কৰা ছেত্ৰীয়ে ২০০২ চনত মোহন বাগান দলৰ হৈ নিজৰ পেছাদাৰী কেৰিয়াৰৰ সূচনা কৰে। তাৰ পাছত তেওঁ জে চি টি মিল্‌ছ দললৈ যায় আৰু ৪৮খন খেলত ২১টা গ'ল দিয়ে। ২০১০ চনৰ মেজৰ লীগ ছকাৰৰ বাবে তেওঁ কান্‌ছাছ চিটী ৱিজাৰ্ড্‌ছ দলৰ সৈতে চুক্তিবদ্ধ হৈ বিদেশী দলত চুক্তিবদ্ধ হোৱা ভাৰতীয় উপমহাদেশৰ তৃতীয়জন খেলুৱৈ হিচাপে পৰিগণিত হয়। অৱশ্যে অলপ দিনৰ ভিতৰতে তেওঁ পুনৰ আই-লীগলৈ ঘূৰি আহি চিৰাগ ইউনাইটেড আৰু মোহন বাগানৰ হৈ খেলে। প্ৰিমেৰিয়া লিগাৰ দল স্প'ৰ্টিং ক্লাব ডি পৰ্তুগালৰ সৈতে চুক্তিবদ্ধ হৈ তেওঁ পুনৰ বিদেশলৈ যায়। তেওঁ ক্লাবটোৰ ৰিজাৰ্ভ দলৰ হৈ খেলাৰ সুবিধা পায়।

ভাৰতৰ জাতীয় ফুটবল দলৰ হৈ ছেত্ৰীয়ে ভাল প্ৰদৰ্শন আগবঢ়াই সুনাম অৰ্জন কৰে। তেওঁ ২০০৭, ২০০৯ আৰু ২০১২ চনৰ নেহৰু কাপৰ লগতে ২০১২ চনৰ SAFF চেম্পিয়নশ্বিপত ভাৰতীয় দলৰ জয়লাভত গুৰুত্বপূৰ্ণ অৰিহণা আগবঢ়ায়। ২০০৮ চনৰ এ এফ চি চেলেঞ্জ কাপতো তেওঁ ভাল প্ৰদৰ্শন আগবঢ়ায় আৰু ভাৰতে জয়লাভ কৰি ২৭ বছৰত প্ৰথমবাৰলৈ এ এফ চি এছিয়ান কাপলৈ যোগ্যতা অৰ্জন কৰে। ২০১১ চনৰ এ এফ চি এছিয়ান কাপতো তেওঁ ভাৰতৰ হৈ দুটা গ'ল দিয়ে।

২০০৭, ২০১১, ২০১৩ আৰু ২০১৪ চনত মুঠ চাৰিবাৰ তেওঁ *AIFF বৰ্ষশ্ৰেষ্ঠ খেলুৱৈ* সন্মান লাভ কৰে। ছনী ছিক্স চেনেলত ফিফা বিশ্বকাপ ২০১৪ৰ তেওঁ ধাৰাভাষ্যকাৰ গোটৰ অংশ আছিল।

## সন্মান
২০২১ চনত তেওঁ ভাৰতৰ সৰ্বোচ্চ ক্ৰীড়া সন্মান মেজৰ ধ্যানচান্দ খেলৰত্ন বঁটা  লাভ কৰে।
### ক্লাব
; ডেম্পো এচ চি
*আই-লীগ(১):২০০৯-১০
; চাৰ্চিল ব্ৰাদাৰ্চ এচ চি
*আই-লীগ(১):২০১২-১৩
; বাংগালুৰু এফ চি
*আই-লীগ(১):২০১৩-১৪
*ইণ্ডিয়ান ফেডাৰেচন কাপ(১):২০১৪-১৫

### জাতীয় দল
*নেহৰু কাপ (৩): ২০০৭, ২০০৯, ২০১২
*এ এফ চি চেলেঞ্জ কাপ (১): ২০০৮
*SAFF চেম্পিয়নশ্বিপ (১): ২০১১

### ব্যক্তিগত
*AIFF বৰ্ষশ্ৰেষ্ঠ খেলুৱৈ (৪): ২০০৭, ২০১১, ২০১৩, ২০১৪
*এ এফগ চি চেলেঞ্জ কাপৰ অতি মূল্যৱান খেলুৱৈ (১): ২০০৮
*নেহৰু কাপত সৰ্বাধিক গ'ল দিওঁতা (১): ২০১২
*SAFF চেম্পিয়নশ্বিপত সৰ্বাধিক গ'ল দিওঁতা (১): ২০১১
*SAFF চেম্পিয়নশ্বিপত প্ৰতিযোগিতাৰ শ্ৰেষ্ঠ খেলুৱৈ (১): ২০১১

## তথ্যসূত্ৰ

## বাহ্যিক সংযোগ

* 
* 

শ্ৰেণী:ভাৰতৰ ব্যক্তি
শ্ৰেণী:জীৱিত ব্যক্তি
শ্ৰেণী:ভাৰতৰ ফুটবল খেলুৱৈ‎
শ্ৰেণী:পদ্মশ্ৰী বঁটা বিজয়ী
শ্ৰেণী:অৰ্জুন বঁটা বিজয়ী
শ্ৰেণী:মেজৰ ধ্যান চান্দ খেলৰত্ন বঁটা বিজয়ী
ইন্দিৰা গান্ধী এথলেটিক ষ্টেডিয়াম

**ইন্দিৰা গান্ধী এথলেটিক ষ্টেডিয়াম** (, *সৰুসজাই ষ্টেডিয়াম* নামেৰেও পৰিচিত) অসমৰ গুৱাহাটীত অৱস্থিত এখন ষ্টেডিয়াম। বৰ্তমান এই ষ্টেডিয়ামখন মূলতঃ এথলেটিক্‌ছ আৰু ফুটবল খেলৰ বাবে ব্যৱহৃত হৈ আছে। ষ্টেডিয়ামখনত মুঠ ৩৫,০০০ দৰ্শকে একেলগে খেল উপভোগ কৰিব পাৰে। ২০০৭ চনত ইয়াত ৩৩তম ৰাষ্ট্ৰীয় ক্ৰীড়া প্ৰতিযোগিতা অনুষ্ঠিত হয়।

## ষ্টেডিয়াম
এইখন এখন one tier ষ্টেডিয়াম। অকল মুখ্য ষ্টেণ্ডৰ ওপৰতহে ছাদ আছে। মুখ্য ষ্টেণ্ডত সীমিত সংখ্যক আসনৰ ব্যৱস্থা আছে। 

এই ষ্টেডিয়ামখন ভাৰতৰ চতুৰ্থ প্ৰধানমন্ত্ৰী ইন্দিৰা গান্ধীৰ নামেৰে নামকৰণ কৰা হৈছে।

ইণ্ডিয়ান ছুপাৰ লীগৰ দল নৰ্থ ইষ্ট ইউনাইটেড এফ চিৰ এইখন ঘৰুৱা খেলপথাৰ। ষ্টেডিয়ামখন নবীকৰণ কৰি ২০১৪ চনৰ পৰা ইয়াত আই এছ এলৰ খেল অনুষ্ঠিত হয়।

## ইতিহাস
### ভাৰতীয় ফুটবল দল
২০১১ চনৰ ১৩ নৱেম্বৰ তাৰিখে ভাৰত আৰু মালয়েছিয়াৰ মাজত এখন আন্তৰ্জাতিক বন্ধুত্বপূৰ্ণ খেল অনুষ্ঠিত হয়। ২০১৫ চনৰ ১২ মাৰ্চ তাৰিখে ২০১৮ ফিফা বিশ্বকাপৰ যোগ্যতা অৰ্জনকাৰী প্ৰতিযোগিতাৰ অন্তৰ্গত ভাৰত আৰু নেপালৰ মাজৰ এখন খেল এই ষ্টেডিয়ামত অনুষ্ঠিত হয়।

## গুৰুত্বপূৰ্ণ ফুটবল খেল

## তথ্যসূত্ৰ

## বাহ্যিক সংযোগ
*ষ্টেডিয়ামৰ তথ্য
*ষ্টেডিয়ামৰ ইতিহাস 

শ্ৰেণী:ফুটবল
শ্ৰেণী:ষ্টেডিয়াম
শ্ৰেণী:গুৱাহাটী
পাচন তন্ত্ৰ

**পাচন তন্ত্ৰ** () হৈছে মানুহ আৰু আন উচ্চস্তৰৰ প্ৰাণীসমূহৰ পাচন প্ৰক্ৰিয়া সমাধা কৰা এক অংগ তন্ত্ৰ। মানুহৰ পাচন তন্ত্ৰ এডাল খাদ্যনলী আৰু কিছুমান পাচক গ্ৰন্থিৰে গঠিত। খাদ্যনলী হ'ল মুখৰপৰা আৰম্ভ কৰি পায়ু পৰ্যন্ত পাকখোৱা ন মিটাৰ মান দৈৰ্ঘ্যৰ এডাল দীঘল নলী। বিভিন্ন কাৰ্য সমাধা কৰাৰ বাবে নলীডাল বিভিন্ন অংশত বিভক্ত:-মুখ, মুখগহ্বৰ, টেটু (ডিঙি), গ্ৰাসনলী, পাকস্থলী, অন্ত্ৰ আদি। অন্ত্ৰ দুটা পুনৰ দুটা ভাগত বিভক্ত - *ক্ষুদ্ৰান্ত* আৰু *বৃহদান্ত্ৰ*। ক্ষুদ্ৰান্ত ডুৱেডেনাম, মধ্যান্ত্ৰ বা জেজুনাম আৰু ইলিয়ামেৰে গঠিত। বৃহদান্ত্ৰ ক'লন (colon) আৰু মলভাণ্ডাৰে গঠিত। মানুহৰ পাচন তন্ত্ৰত পাঁচ প্ৰকাৰৰ পাচন গ্ৰন্থি থাকে - লালটি গ্ৰন্থি, যকৃৎ, অগ্নাশয়, পাকস্থলী গ্ৰন্থি আৰু আন্ত্ৰিক গ্ৰন্থি। এই গ্ৰন্থিবোৰৰপৰা নিঃসৰিত পাচক ৰসে খাদ্যৰ পাচন কাৰ্যত সহায় কৰে। 

## মানুহৰ পাচন
মানুহৰ পাচন তন্ত্ৰত, খাদ্য মুখত প্ৰৱেশ কৰে আৰু গুড়াকৰণৰ (চব্যন, এক প্ৰকাৰৰ mechanical পাচন) দ্বাৰা পাচন আৰম্ভ হয়, লালটিয়ে খাদ্যবোৰ তিয়াই পেলায়। লালটি হৈছে লালটি গ্ৰন্থিয়ে নিঃসৰণ কৰা একপ্ৰকাৰৰ পাচক ৰস, ইয়াত থকা ছেলিভাৰী এমাইলেইজ নামৰ এবিধ উৎসেচকে খাদ্যত থকা স্বেতসাৰৰ পাচন ঘটাই; লালটিত থকা মিউকাছে, খাদ্যখিনি পিছল কৰে, আৰু হাইড্ৰ'কাৰ্বনেটে, এমাইলেইজৰ কাৰ্য ক্ষমতা বঢ়াবলৈ উপযুক্ত pHৰ আদৰ্শ পৰিৱেশ (ক্ষাৰকীয়) সৃষ্টি কৰে। গুড়াকৰণ আৰু স্বেতসাৰ পাচনৰ পাছত, খাদ্যবোৰ সৰু পিণ্ড আকাৰ লৈ খাদ্যনলীৰ মাজেৰে পাকস্থলীত প্ৰৱেশ কৰে। পাকস্থলীত গেছট্ৰিক ৰসে প্ৰ'টিনৰ পাচন আৰম্ভ কৰে। গেছট্ৰিক ৰসত প্ৰধানকৈ হাইড্ৰ'ক্লৰিক এচিড আৰু পেপছিন থাকে। এই দুবিধ ৰসে পাকস্থলীৰ বেৰ ক্ষতিসাধন কৰাৰ পৰা সুৰক্ষা দিবৰ বাবে পাকস্থলীৰ পৰা ক্ষৰিত মিউকাছে ইয়াৰ বেৰত এটা পাতল তৰপৰ সৃষ্টি কৰে। পাকস্থলীৰ সংকোচন-প্ৰসাৰণ ঘটাৰ ফলত খাদ্য আৰু পাচকৰ ৰসবোৰ ভালদৰে মিহলি হৈ পৰে। 

কিছুসময়ৰ পাছত (যেনে, মানুহৰ ১–২ ঘণ্টা, ঘৰুৱা কুকুৰৰ ৪–৬ ঘণ্টা, ঘৰুৱা মেকুৰীৰ ৩–৪ ঘণ্টা), গাঢ় জুলীয়া খাদ্য বোৰ ডুঅ'ডেনামত প্ৰৱেশ কৰে। ইয়াত এই অৰ্ধ পাচন হোৱা খাদ্য খিনিত অগ্নাশয়ৰ পৰা পাচক উৎসেচক আৰু যকৃতৰ পৰা পিত্ত ৰস আহি মিহলি হয় আৰু ক্ষুদ্ৰান্ত্ৰৰ মাজেৰে আগবাঢ়ি যায়, পাচন কাৰ্য চলি থাকে। সম্পূৰ্ণ পাচন হোৱাৰ পাচত ই তেজলৈ শোষিত হয়। ক্ষুদ্ৰান্ত্ৰত ৯৫% শোষণ সম্পন্ন হয়। বৃহদান্ত্ৰত (ক'লন) তেজলৈ পানী আৰু খনিজ লৱণ পুনৰ শোষিত হয়। ইয়াত বেক্টেৰিয়াই উৎপাদন কৰা কিছুমান ভিটামিন, যেনে বায়টিন আৰু ভিটামিন K (K2MK7) আদিৰো শোষণ হয়। অৱশিষ্ট বৰ্জ্য পদাৰ্থবোৰ পায়ুৰ যোগেদি মল আকাৰে দেহৰ পৰা নিস্কাষিত হয়।

## তথ্য সংগ্ৰহ

শ্ৰেণী:শৰীৰতত্ত্ব
শ্ৰেণী:অংগ তন্ত্ৰ
*
মহালক্ষ্মী আয়াৰ

**মহালক্ষ্মী আয়াৰ** (, ) এগৰাকী ভাৰতীয় গায়িকা। তেওঁ হিন্দী, তামিল, তেলেগু, মাৰাঠী, বঙালী, গুজৰাটী, কন্নড় আৰু অসমীয়া আদি ভাৰতৰ বিভিন্ন ভাষাৰ গানত কণ্ঠদান কৰিছে।

## ব্যক্তিগত জীৱন
মহালক্ষ্মীয়ে এক সংগীতৰ পৰিয়ালত জন্মগ্ৰহণ কৰে। তেওঁৰ মাক কৰ্ণাটকী শাস্ত্ৰীয় সংগীতৰ গায়িকা। তিনিগৰাকী বাই-ভনী কল্পনা, পদ্মিনী আৰু শোভাৰ সৈতে একেলগে তেওঁ হিন্দুস্তানী সংগীতৰ শিক্ষা লয়। তেওঁ মুম্বাইত ডাঙৰ-দীঘল হয় আৰু মুম্বাইৰ *আৰ এ প'দ্দাৰ কলেজ অৱ ইক'ন'মিক্স*ৰ পৰা স্নাতক ডিগ্ৰী লাভ কৰে।

## কেৰিয়াৰ
১৯৯৬ চনত জুবিন গাৰ্গৰ সংগীত পৰিচালনাত অসমীয়া বোলছবি ''ৰঙ''ত *ৰঙ তুমি হোৱানে* গীতটিত কণ্ঠদান কৰে। সংগীত ১৯৯৭ চনত শংকৰ-এহছান-লয়ে সংগীত পৰিচালনা কৰা প্ৰথম খন বোলছবি *[[দছ (১৯৯৭ চলচ্চিত্ৰ)|দছ]]*ৰ *হিন্দুস্তানী* শীৰ্ষক গীতটিত কণ্ঠ দি মহালক্ষ্মীয়ে বলিউডৰ কেৰিয়াৰৰ আৰম্ভণি কৰে। বোলছবিখন মুক্তি নহ'ল আৰু গীতৰ এলবামটো ১৯৯৯ চনত মুক্তিলাভ কৰে। পাছলৈ তেওঁ শংকৰ-এহছান-লয়ৰ পৰিচালনাৰ বহুকেইটি গীতত কণ্ঠদান কৰে। তাৰ পাছতেই তেওঁ মণি ৰত্নমৰ পৰিচালনাৰ আৰু এ আৰ ৰহমানৰ সংগীত পৰিচালনাৰ *[[দিল চে]]* বোলছবিৰ *এ আজনবী* শীৰ্ষক গীতটিত উদিত নাৰায়ণৰ সৈতে কণ্ঠদান কৰে। (১৯৯৮)

তাৰ পাছৰেপৰা তেওঁ বহুকেইখন চলচ্চিত্ৰ, ধাৰাবাহিক, শ্ৰব্য এলবাম আৰু বিজ্ঞাপনৰ গীতত কণ্ঠদান কৰে। *[[মিছন কাশ্মীৰ]]*, *[[য়াদেঁ (২০০১ চলচ্চিত্ৰ)|য়াদেঁ]]*, *[[চাথিয়া (চলচ্চিত্ৰ)|চাথিয়া]]* ইত্যাদি বোলছবিৰ জনপ্ৰিয় সংগীতৰ এলবামত তেওঁ কণ্ঠ দিয়ে। এ আৰ ৰহমান, শংকৰ-এহছান-লয়, অনু মালিক, যতীন-ললিত আদি খ্যাতনামা সংগীত পৰিচালকৰ লগত তেওঁ কাম কৰাৰ সুযোগ পায়।

সুৰ - দ্য মেলডী অৱ লাইফ (২০০২) বোলছবিৰ *কভী শ্বাম ঢলে*, ৰিস্তে' (২০০২) বোলছবিৰ *হৰ তৰফ*, বাণ্টী ঔৰ বাবলি (২০০৫) বোলছবিৰ *চুপ চুপ কে*, ডন - দ্য চেজ বিগিন্‌ছ এগেইন (২০০৬) বোলছবিৰ *আজ কি ৰাত*, ঝুম বৰাবৰ ঝুম বোলছবিৰ *ব'ল না হল্কে হল্কে* ইত্যাদি জনপ্ৰিয় গীত গাই তেওঁ খ্যাতি লাভ কৰে।

*[[শ্লামডগ মিলিয়নেয়াৰ]]* (২০০৮) বোলছবিত এ আৰ ৰহমানে সংগীত পৰিচালনা কৰা একাডেমী বঁটাপ্ৰাপ্ত গীত *জয় হো*তো তেওঁ সুখৱিন্দৰ সিঙৰ সহশিল্পী হিচাপে কণ্ঠদান কৰে।

ইয়াৰ উপৰিও তেওঁ বহুকেইটা ৰিমিক্স এলবাম যেনে *আজা পিয়া তোহে প্যাৰ*, *বাহো মে' চলি আও* আদিত গান গায় য'ত তেওঁ লতা মংগেশকাৰৰ বহু পুৰণি গীতৰ ৰিমিক্সত কণ্ঠদান কৰে। দূৰদৰ্শনৰ বহু বিজ্ঞাপনতো মহালক্ষ্মীয়ে কণ্ঠদান কৰে।

## অসমীয়া গীত
মহালক্ষ্মীয়ে বহুকেইটা জনপ্ৰিয় অসমীয়া গীতত কণ্ঠদান কৰে। জুবিন গাৰ্গৰ সংগীত পৰিচালনাৰ ৰং, জুবিনৰ গান, , দাগ, নায়ক, কন্যাদান, ৰ’দ্‌, গানে কি আনে (বোলছবি) ভাইমন দা (চলচ্চিত্ৰ) ইত্যাদি বহুকেইখন এলবাম আৰু চলচ্চিত্ৰত তেওঁ গীত গাইছে।

## তথ্যসূত্ৰ

## বাহ্যিক সংযোগ

* 
* ৰেডিফ ডট কমত এক সাক্ষাৎকাৰ
* OpenBeast সাক্ষাৎকাৰ
* indiaFM.comৰ সৈতে সাক্ষাৎকাৰ

শ্ৰেণী:ভাৰতীয় কণ্ঠশিল্পী
শ্ৰেণী:জীৱিত ব্যক্তি
অংগ তন্ত্ৰ

**অংগ তন্ত্ৰ** হৈছে কোনো জীৱদেহৰ কোনো নিৰ্দিষ্ট কাৰ্যৰ সম্পাদনৰ বাবে একত্ৰ হোৱা বিভিন্ন অংগৰ সমষ্টি। জীৱবিদ্যাত বিভিন্ন তন্ত্ৰৰ উল্লেখ পোৱা যায়, যেনে- জীৱসমষ্টি হৈছে বহু জীৱৰ সমষ্টি, কলা তন্ত্ৰ হৈছে বিভিন্ন কোষৰ সমষ্টি আদি।

=অংগ আৰু কলা তন্ত্ৰ=
মানুহৰ শৰীৰ ৰচনাত অধ্যয়ন কৰা কিছুমান বিশেষ অংগ তন্ত্ৰ তলত দিয়া হৈছে। এই অংগ তন্ত্ৰবোৰ বহু অন্য প্ৰাণীৰ শৰীৰতো আছে।
*ৰক্তসংবহন তন্ত্ৰ: শৰীৰৰ বিভিন্ন অংগ আৰু হাওঁফাওঁৰ মাজত হৃদযন্ত্ৰ আৰু ৰক্তবাহিকাৰ সহায়ত তেজৰ চলাচল প্ৰক্ৰিয়া।
*আচ্ছাদন তন্ত্ৰ: চৰ্ম, নোম, চৰ্বী আৰু নখ।
*কংকাল তন্ত্ৰ: হাড় আদিৰে গঠিত দেহৰ অৱলম্বন আৰু সুৰক্ষাৰ আভ্যন্তৰিণ সজ্জা।
*প্ৰজনন তন্ত্ৰ: যৌন অংগসমূহ, যেনে- গৰ্ভাশয় আদি।
*পাচন তন্ত্ৰ: লালটি গ্ৰন্থী, খাদ্যনলী, উদৰ, যকৃৎ, পিত্তস্থলী, অগ্নাশয়, অন্ত্ৰ, মলাশয় আৰু পায়ুৰ সহায়ত খাদ্যৰ পাচন আৰু অন্তৰ্গ্ৰহণ প্ৰক্ৰিয়া।
*ৰেচন তন্ত্ৰ: বৃক্ক, মুত্ৰনলী, মুত্ৰস্থলী আদিৰ সহায়ত ৰক্তৰ পৰিশোধন আৰু মুত্ৰ বিসৰ্জন প্ৰক্ৰিয়া।
*শ্বাস তন্ত্ৰ: হাওঁফাওঁ, শ্বাসনলী, বায়ুস্থলী আদিৰ সহায়ত তেজৰ পৰা কাৰ্বন ডাই-অক্সাইড নিস্কাশন আৰু অক্সিজেন সমৃদ্ধকৰণ প্ৰক্ৰিয়া (শ্বাস-প্ৰশ্বাস)।
*অন্তঃস্ৰাৱী তন্ত্ৰ: নলীবিহীনভাৱে দেহৰ বিভিন্ন অংশলৈ অন্তঃস্ৰাৱী গ্ৰন্থীত নিঃসৰণ হোৱা হ'ৰমনৰ আদান-প্ৰদান প্ৰক্ৰিয়া।
*লসিকা তন্ত্ৰ: তেজ আৰু কলাৰ মাজত লসিকাৰ সংবহন প্ৰক্ৰিয়া।
*পেশী তন্ত্ৰ: বিভিন্ন পেশীৰ সহায়ৰ চলন, অৱস্থান গ্ৰহণ আৰু তাপ উৎপাদন প্ৰক্ৰিয়া।
*স্নায়ু তন্ত্ৰ: মগজু, স্নায়ুৰজ্জু আৰু স্নায়ুৰ সহায়ত তথ্য সংগ্ৰহ, পৰিবহন আৰু বিশ্লেষণ প্ৰক্ৰিয়া।

## তথ্য সংগ্ৰহ

## বাহ্যিক সংযোগ
* Systems Biology: An Overview by Mario Jardon: A review from the Science Creative Quarterly, 2005.
* Synthesis and Analysis of a Biological System , by Hiroyuki Kurata, 1999.

শ্ৰেণী:অংগ তন্ত্ৰ
শ্ৰেণী:জীৱবিজ্ঞান
তাপ সঞ্চালন

শক্তিৰ এক অন্যতম প্ৰকাৰ হ'ল তাপ শক্তি। উষ্ণতা বিভেদৰ ফলস্বৰূপে উচ্চ উষ্ণতা সম্পন্ন অঞ্চলৰ পৰা নিম্ন উষ্ণতাৰ অঞ্চললৈ তাপ শক্তিৰ পৰিবহণকে **তাপ সঞ্চালন** বোলা হয়। 

## তাপ সঞ্চালনৰ পদ্ধতি
তাপ শক্তি তিনিটা পদ্ধতিৰে সঞ্চালন হয়
* পৰিবহণ (Conduction)
* পৰিচলন (Convection)
* বিকিৰণ (Radiation)

## পৰিবহণ

পৰিবহণ তাপ সঞ্চালন প্ৰক্ৰিয়াত কোনো পদাৰ্থৰ অন্তৰ্ভুক্ত উচ্চ উষ্ণতাৰ অঞ্চলৰ পৰা নিম্ন উষ্ণতাৰ অঞ্চললৈ বা উচ্চ উষ্ণতাৰ কোনো এক পদাৰ্থৰ সংস্পৰ্শত থকা নিম্ন উষ্ণতাৰ পদাৰ্থলৈ অণুবোৰৰ কোনোধৰণৰ স্থান পৰিবৰ্তন নোহোৱাকৈয়ে তাপৰ পৰিবহণ হয়। পৰিবহণ প্ৰক্ৰিয়াৰে তাপ সষ্ণালনৰ বাবে কঠিন মাধ্যমৰ প্ৰয়োজন। এই পদ্ধতিত পদাৰ্থৰ বেছি উষ্ণতাৰ অণুবোৰে তাপ গ্ৰহণ কৰি স্পন্দিত হ’বলৈ ধৰে। এই স্পন্দনৰ জৰিয়তে পদাৰ্থৰ উত্তপ্ত অণুবোৰে তাৰ পাৰ্শ্ববৰ্তী শীতল অণুবোৰক তাপ প্ৰদান কৰে। ধাতৱীয় পদাৰ্থৰ মাজেদি হোৱা তাপ পৰিবহণত মুক্ত ইলেকট্ৰণবোৰে অৰিহণা যোগায়। ধাতুৰ তাপ পৰিবাহী গুণ মুক্ত ইলেকট্ৰণৰ ঘনত্বৰ ওপৰত প্ৰত্যক্ষভাৱে নিৰ্ভৰশীল। মুক্ত ইলেকট্ৰণৰ সংখ্যা বৃদ্ধি হ’লে ধাতুৰ তাপ পৰিবাহিতাও বৃদ্ধি হয়। 
উদাহৰণস্বৰূপে, লোৰ দণ্ড এডালৰ এটা মূৰ জুইত সোমোৱালে আনটো মূৰলৈ পৰিবহণ পদ্ধতিৰে তাপৰ সঞ্চালন হয়। 

## পৰিচলণ

এই পদ্ধতিৰে তাপ সঞ্চালনত তৰল পদাৰ্থৰ অণুবোৰৰ চলাচলৰ জৰিয়তে উচ্চ উষ্ণতাৰ অঞ্চলৰ পৰা নিম্ন উষ্ণতাৰ অঞ্চললৈ তাপৰ পৰিচলন হয়। তৰল পদাৰ্থৰ উষ্ণতা বৃদ্ধি হ’লে ঘনত্ব কমে। সেয়েহে উষ্ণতা বঢ়াৰ লগে লগে কম ঘনত্বৰ তৰল ওপৰলৈ গতি কৰে আৰু ওপৰৰ বেছি ঘনত্বৰ তৰল তললৈ আহিবলৈ ধৰে। এনেদৰে চক্ৰীয় গতিৰে গোটেই তৰল পদাৰ্থখিনিৰ মাজেৰে তাপৰ পৰিচলন হয়। উদাহৰণস্বৰূপে, এটা পাত্ৰত পানী লৈ তাপ প্ৰয়োগ কৰিলে পৰিচলন প্ৰক্ৰিয়াৰে পানীখিনিৰ উষ্ণতা বৃদ্ধি হয়। 

## বিকিৰণ

বিকিৰণ পদ্ধতিৰে তাপ সঞ্চালনৰ বাবে কোনো মাধ্যমৰ প্ৰয়োজন নহয়। সকলো উচ্চ উষ্ণতাৰ পদাৰ্থয়ে পাৰ্শ্বৱৰ্তী এলেকালৈ তাপৰ বিকিৰণ ঘটায়। তৰিৎচৌম্বকীয় তৰংৰ জৰিয়তে এই পদ্ধতিত তাপৰ সঞ্চালন হয়। উদাহৰণস্বৰূপে, সূৰ্য্যৰ পৰা অহা তাপ শক্তি বিকিৰণ প্ৰক্ৰিয়াৰ জৰিয়তে আমি অনুভৱ কৰোঁ। 
 

## তথ্য সংগ্ৰহ

## বাহ্যিক সংযোগ
*Thermal-FluidsPedia - An online thermal fluids encyclopedia.
*Hyperphysics Article on Heat Transfer - Overview
*Interseasonal Heat Transfer - a practical example of how heat transfer is used to heat buildings without burning fossil fuels.
*Aspects of Heat Transfer, Cambridge University
*Thermal-Fluids Central
*Energy2D: Interactive Heat Transfer Simulations for Everyone

শ্ৰেণী:তাপ সঞ্চালন
অনিন্দিতা পাল

**অনিন্দিতা পাল** (ইংৰাজী: Anindita Paul) এগৰাকী অসমীয়া কণ্ঠশিল্পী। তেওঁ বহুকেইখন অসমীয়া চলচ্চিত্ৰ আৰু বহুকেইটা অসমীয়া শ্ৰব্য এলবামত কণ্ঠদান কৰিছে। দীনবন্ধু চলচ্চিত্ৰৰ *ক'ৰ এজাক সপোন যেন বৰষুণ* গীতটিৰ বাবে তেওঁ জ্যোতিৰূপা বঁটা আৰু প্ৰাগ চিনে বঁটা লাভ কৰে।

## জন্ম আৰু পৰিয়াল
অনিন্দিতা পালৰ জন্ম হয় অসমৰ গুৱাহাটীত।  পিতৃ ভাৰতীয় খাদ্য নিগমত কৰ্মৰত আছিল আৰু মাতৃ আছিল গৃহিনী৷ মাতৃ শ্যামলী পালৰ সাংগীতিক দিশৰ লগত ঘনিষ্ঠতা আছিল৷ তেখেতে মহাবিদ্যালয়ৰ অনুষ্ঠানসমূহত অনুষ্ঠান পৰিৱেশন কৰিছিল৷ পিতৃ অমল কান্তি পাল আৰু মাতৃ শ্যামলী পাল। ২০১২ চনত তেওঁ দিব্যজ্যোতি নাথৰ সৈতে বিবাহপাশত আবদ্ধ হয়।

## শিক্ষা আৰু প্ৰাৰম্ভিক জীৱন
সৰু কালতেই তেওঁক পিতৃ-মাতৃয়ে গুৱাহাটীৰ *শিল্পী মিউজিক স্কুল*ত নামভৰ্তি কৰি দিয়ে। তাতে তেওঁ দ্বীপেন ৰয়ৰ তত্ত্বাৱধানত ভাৰতীয় শাস্ত্ৰীয় সংগীতৰ প্ৰশিক্ষণ লয়। পণ্ডিত অজয় চক্ৰৱৰ্তী আৰু জয়দীপ জয়পুৰৱালেৰ তেওঁ সংগীতৰ শিক্ষা লাভ কৰে। লক্ষ্ণৌৰ ভাটখাণ্ডে সংগীত বিদ্যাপীঠৰ পৰা তেওঁ সংগীতৰ বিশাৰদ ডিগ্ৰী লাভ কৰে। ২০০১ চনত তেওঁ গুৱাহাটী বিশ্ববিদ্যালয়ৰ অধীনত কটন কলেজৰ পৰা ইংৰাজী সাহিত্যত স্নাতকোত্তৰ ডিগ্ৰী লাভ কৰে। শিক্ষা শেষ কৰি তেওঁ নিজৰ সংগীতৰ কেৰিয়াৰ আগবঢ়াই নিবৰ বাবে মুম্বাইলৈ যায়।

## সংগীতৰ কেৰিয়াৰ
নব্বৈৰ দশকৰ শেষৰফালে বিলত তিৰেবিৰাই এলবামত গীত গাই অনিন্দিতাই নিজৰ সংগীতৰ কেৰিয়াৰ আৰম্ভ কৰে। এলবামটি আছিল *বাউলী কবি* কমলানন্দ ভট্টাচাৰ্যৰ গীতৰ সংগ্ৰহ। এলবামটিৰ *বিলত তিৰেবিৰাই* আৰু *চৰাই হালধীয়া পাখিও ধুনীয়া* গীত দুটিৰে অনিন্দিতাই ৰাইজৰ সমাদৰ লাভ কৰে। ইয়াৰ পাছত তেওঁ 'লগন', 'সুৰৰ জিঞ্জিৰি', 'সুৰঞ্জনা', 'শ্ৰুতিধাৰা', 'বৰষুণ' আদি এলবামত গীত গায়। 
২০০১ চনত, পালে বলীউড সংগীত উদ্যোগত আত্মপ্ৰকাশ কৰে য'ত তেওঁ জুবিনৰ এলবাম *নুপুৰ* ৰ সহশিল্পী জুবিন গাৰ্গ আৰু সাগৰিকা মুখাৰ্জীৰ সৈতে "কাইছা ধুয়ান উথ ৰহা হে" হিন্দী গান টো গাইছিল। 
২০১০ চনত তেওঁৰ নিজস্ব এলবাম *[[তোমাৰ প্ৰশংসাত]]* মুক্তি পায়। ইয়াৰ উপৰিও কেইবাখনো অসমীয়া চলচ্চিত্ৰ যেনে প্ৰেম ভৰা চকুলো, প্ৰেম আৰু প্ৰেম, দীনবন্ধু, অধিনায়ক, চেনাই মোৰ ঢুলীয়া, আমি অসমীয়া, জেতুকা পাতৰ দৰে, এখন নেদেখা নদীৰ সিপাৰে, ৰাগ - দ্য ৰিদম অৱ লাভ, গানে কি আনে আদিত গীত গোৱাৰ লগতে বেংগলী চলচ্চিত্ৰ *কুমাওনেৰ কন্যা* আৰু হিন্দী চলচ্চিত্ৰ ষ্ট্ৰিংছ, হামৰাহি, ধাৰা আদিত গান গোৱাৰ সুযোগ পায়। ছত্তীছগঢ়ৰ চলচ্চিত্ৰ *ভকলা*ত তেওঁ লতা মংগেশকাৰৰ সৈতে গান গায়। তদুপৰি তেওঁ ভাৰতৰ বিভিন্ন ঠাইৰ মঞ্চত অনুপ জলোটা, বাবুল চুপ্ৰিয় আদি গায়কৰ লগত একেখন মঞ্চতে গীত পৰিৱেশন কৰিছে। বহুকেইটা বিজ্ঞাপনৰ গীততো তেওঁ কণ্ঠ নিগৰায়।

## কণ্ঠদান
### চলচ্চিত্ৰ সংগীত

### এলবাম
* বিলত তিৰেবিৰাই (কমলানন্দ ভট্টাচাৰ্যৰ গীত)
* নুপুৰ (হিন্দী এলবাম)
* লগন
* সুৰৰ জিঞ্জিৰি (বিষ্ণুপ্ৰসাদ ৰাভাৰ গীত)
* সুৰঞ্জনা
* শ্ৰুতিধাৰা
* বৰষুণ
* তোমাৰ প্ৰশংসাত (২০১০)

## বিজ্ঞাপন
* নেৰ'লেক পেইণ্ট
* টাটা ষ্টীল
* ফেয়াৰ এণ্ড লাভলী
* এক্সন ফ্লোটাৰ্চ

## সন্মান
* জ্যোতিৰূপা বঁটা, শ্ৰেষ্ঠ গায়িকা, ২০০৪, গীত- ক'ৰ এজাক সপোন যেন বৰষুণ, চলচ্চিত্ৰ- দীনবন্ধু
* প্ৰাগ চিনে বঁটা, শ্ৰেষ্ঠ গায়িকা, ২০০৪, গীত- ক'ৰ এজাক সপোন যেন বৰষুণ, চলচ্চিত্ৰ- দীনবন্ধু

## তথ্যসূত্ৰ

## বাহ্যিক সংযোগ
* ফে'চবুক পৃষ্ঠা
* টুইটাৰ একাউণ্ট

শ্ৰেণী:ভাৰতীয় কণ্ঠশিল্পী
শ্ৰেণী:অসমৰ কণ্ঠশিল্পী
শ্ৰেণী:বঙালী কণ্ঠশিল্পী
শ্ৰেণী:অসমৰ ব্যক্তি
শ্ৰেণী:বঙালী ব্যক্তি
শ্ৰেণী:অসমীয়া চলচ্চিত্ৰৰ নেপথ্য কণ্ঠশিল্পী
শ্ৰেণী:হিন্দী চলচ্চিত্ৰৰ নেপথ্য কণ্ঠশিল্পী
শ্ৰেণী:বঙালী চলচ্চিত্ৰৰ নেপথ্য কণ্ঠশিল্পী
শ্ৰেণী:জীৱিত ব্যক্তি
পৰিণীতা বৰঠাকুৰ

**পৰিণীতা বৰঠাকুৰ** (জন্ম- ১৯৮৭) এগৰাকী ভাৰতীয় অভিনেত্ৰী আৰু গায়িকা। অসমীয়া আৰু হিন্দী ভাষাৰ বহুকেইখন চলচ্চিত্ৰ,  দূৰদৰ্শন ধাৰাবাহিকত অভিনয় কৰা পৰিণীতাই কেইবাখনো অসমীয়া চলচ্চিত্ৰ আৰু এলবামৰ গীতত কণ্ঠদান কৰিছে।

## জন্ম আৰু শিক্ষা
১৯৮৭ চনত অসমত জন্মলাভ কৰা পৰিণীতাই কেন্দ্ৰীয় বিদ্যালয়, দুলিয়াজানৰ পৰা স্কুলীয়া শিক্ষা লাভ কৰি কটন কলেজত অধ্যয়ন কৰে। মুম্বাইৰ ছ'ফিয়া কলেজৰ পৰা স্নাতক ডিগ্ৰী লাভ কৰি তেওঁ মুম্বাই বিশ্ববিদ্যালয়ৰপৰা দৰ্শনশাস্ত্ৰত স্নাতকোত্তৰ ডিগ্ৰী লাভ কৰে।

## কেৰিয়াৰ
*নৱজীৱন* নামৰ টেলিফিল্মত অভিনয় কৰি পৰিণীতাই নিজৰ অভিনয় কেৰিয়াৰৰ সূচনা কৰে। প্ৰথম বোলছবি হিচাপে ২০০১ চনত মুনিন বৰুৱা পৰিচালিত নায়ক চলচ্চিত্ৰত তেওঁ অভিনয় কৰে। ইয়াৰ পাছত তেওঁ বাৰুদ (২০০৪), বৰলাৰ সংসাৰ, জীৱন বাটৰ লগৰী (২০০৯), পলে পলে উৰে মন (২০১১) আৰু গানে কি আনে (২০১৬) বোলছবিত অভিনয় কৰে। ইয়াৰ উপৰিও তেওঁ হিন্দী চলচ্চিত্ৰ চল' দিল্লী (২০১১), চাচ বহু ঔৰ চেনচেক্স (২০১১), হৰ পল (মুক্তি হোৱা নাই), কোৰবান (২০০৯) আদিত অভিনয় কৰাৰ সুযোগ পায়। অভিনয়ৰ লগতে পৰিণীতাই নিজৰ সংগীতৰ কেৰিয়াৰো আগবঢ়াই লৈ যায় আৰু দুই-এখন অসমীয়া চলচ্চিত্ৰত গীত গোৱাৰ লগতে তেওঁ *পৰিণীতা* শীৰ্ষক নিজৰ এক এলবাম উলিয়ায়।

### অভিনীত চলচ্চিত্ৰ

### টেলিফিল্ম
* নৱজীৱন (অসমীয়া)

### দূৰদৰ্শন ধাৰাবাহিক

* মমতা
* চন্দন
* সোণ পৰী (হিন্দী)
* চি আই ডি (হিন্দী)
* স্পেচিয়েল স্কোৱাড
* আহত
* কৰমচন্দ
* য়েহি ত' হে ৱ'
* বিৰৱালি
* চোচা না থা
* উৰ্মিলা (ডি ডি ১)
* কচমকশ্ব জিন্দগি কি (ডি ডি ১)
* নাৰ্গিচ (ডি ডি ১)
* চপনে চাজন কে' (হি্ন্দী, ডি ডি ১)
* ফিৰ ভি দিল হে হিন্দুস্তানী (ডি ডি ১)
* কব ক্যো কে'চে' (ডি ডি ১)
* অট'গ্ৰাফ (ডি ৱাই ৩৬৫, ২০১৩)
* সাৱধান ইণ্ডিয়া (হিন্দী, লাইফ অ'কে, ২০১৩)
* ক্ৰাইম পেট্ৰল (হিন্দী, চনী, ২০১৪)
* প্ৰীতম প্যাৰে ঔৰ ৱ' (হিন্দী, চব টিভি, ২০১৪)
* স্বৰগ্নি (হিন্দী, কলৰ্চ, ২০১৫)

### চুটি ছবি
* দম দম দিগা দিগা (ডেন্সিং ইন দ্য ৰেইন), ২০১৪

### বিজ্ঞাপন ছবি
* মেককেইন ফুড্‌ছ (২০১৩)
* চ্যৱনপ্ৰাশ্ব (২০১৩)
* চফ'লা (২০১৪)

### কণ্ঠদান
* পৰিণীতা (নিজস্ব এলবাম, অসমীয়া, শ্ৰব্য আৰু ভিডিঅ')
* পলে পলে উৰে মন (২০১১, অসমীয়া চলচ্চিত্ৰ)
* গানে কি আনে (২০১৬, অসমীয়া চলচ্চিত্ৰ)

## সন্মান
* লিমকা ফ্ৰেশ্ব ফে'চ ৰাণাৰ-আপ, ২০০৫
* জ্যোতিৰূপা জইণ্ট মেডিয়া এৱাৰ্ড্‌ছ (নায়ক বোলছবিৰ বাবে)

## তথ্যসূত্ৰ

## বাহ্যিক সংযোগ
* পৰিণিতাৰ ব্লগ
* পৰিণীতাৰ ফেচবুক পৃষ্ঠা
* পৰিণীতাৰ টুইটাৰ একাউণ্ট

শ্ৰেণী:অসমৰ কণ্ঠশিল্পী
শ্ৰেণী:অসমীয়া অভিনেত্ৰী
শ্ৰেণী:অসমীয়া চলচ্চিত্ৰৰ অভিনেত্ৰী
শ্ৰেণী:জীৱিত ব্যক্তি
প্ৰজনন তন্ত্ৰ

**[[প্ৰজনন]] তন্ত্ৰ** () হৈছে জীৱৰ বংশবৃদ্ধিৰ বাবে সংগঠিত ভাৱে কাৰ্য কৰা যৌন অংগৰ সমষ্টি। বহুতো অজৈৱ পদাৰ্থ যেনে- তৰল, হৰমন, ফেৰমন আদিয়েও প্ৰজনন তন্ত্ৰত সহযোগী হিচাপে কাৰ্য কৰে। জীৱৰ লিংগভেদে প্ৰজনন তন্ত্ৰ মাজত যথেষ্ট ভিন্নতা পৰিলক্ষিত হয়, যিটো অন্য অংগ তন্ত্ৰৰ ক্ষেত্ৰত দেখা নাযায়। এই ভিন্নতাই একে প্ৰজাতিৰ দুটা ভিন্ন জীৱৰ আনুবংশিক পদাৰ্থৰ মিলন সম্ভৱ কৰে, ফলত নতুন অপত্যই বিশেষ আনুবংশিক সামৰ্থতা লাভ কৰে।

## উদ্ভিদ
কেৱল উচ্চ শ্ৰেণীৰ উদ্ভিদৰহে প্ৰজনন তন্ত্ৰ বুলি নিৰ্দিষ্ট তন্ত্ৰ থাকে। নিম্ন শ্ৰেণীৰ উদ্ধিদৰ কাণ্ড, পাত, শিপা আদি সকলোতে প্ৰজনন সংঘটিত হয়। সাধাৰণতে প্ৰজননৰ বাবে উদ্ভিদৰ ফুল ফুলে। ফুলত পৰাগ ৰেণু, পৰাগ ধানী, পুংদণ্ড, পৰাগ নলী, ডিম্বক, স্ত্ৰীদণ্ড, গৰ্ভমুণ্ড, গৰ্ভাশয় আদি থাকে। ফুলৰ পৰা ফল আৰু বীজ সৃষ্টি হয়।

## প্ৰাণী
স্তন্যপায়ী জীৱবোৰৰ প্ৰজনন তন্ত্ৰৰ প্ৰধান অংগবোৰ হৈছে বাহ্যিক যৌনাংগ (পুংজনাংগ আৰু স্ত্ৰীজনাংগ) শুক্ৰাশয়, গৰ্ভাশয়, শুক্ৰ আৰু ডিম্ব। অন্য মেৰুদণ্ডীবোৰৰ প্ৰজনন তন্ত্ৰ সাধাৰণতে জনন কোষ, জনন নলী, আৰু জনন ছিদ্ৰৰ দ্বাৰা গঠিত যদিও শাৰীৰিক গঠন আৰু জনন ক্ৰিয়াৰ যথেষ্ট পাৰ্থক্য দেখা যায়।

;মেৰুদণ্ডী প্ৰাণী
মেৰুদণ্ডীবোৰৰ জনন কোষ উৎপাদন কৰা অংগ বা গনাড থাকে। পুং জীৱৰ গনাডক শুক্ৰাশয় আৰু স্ত্ৰীৰ গনাডক গৰ্ভাশয় বোলে। স্ত্ৰীৰ ক্ষেত্ৰত এই গৰ্ভাশয়বোৰ বাহ্যিত জনন ছিদ্ৰৰ লগত ডিম্বনলীৰ দ্বাৰা সংযুক্তহৈ থাকে, কিন্তু কিছুমান জীৱৰ এটা নিৰ্দিষ্ট স্ত্ৰী জননাংগ থাকে।

;অমেৰুদণ্ডী প্ৰাণী
অমেৰুদণ্ডী প্ৰজনন তন্ত্ৰৰ ক্ষেত্ৰত প্ৰজাতিভেদে বহু ভিন্নতা আছে, একমাত্ৰ সাদৃশ্যতা হৈছে সকলো অমেৰুদণ্ডীয়ে কণী পাৰে। অমেৰুদণ্ডীৰ বাহ্যিক নিষেচন সংঘটিত হয়।

## তথ্য সংগ্ৰহ

শ্ৰেণী:অংগ তন্ত্ৰ
শ্ৰেণী:প্ৰজনন তন্ত্ৰ
ৰেচন তন্ত্ৰ

**ৰেচন তন্ত্ৰ** () হৈছে জীৱদেহৰ প্ৰধান বৰ্জনীয় পদাৰ্থ ইউৰিক এচিডক তেজৰ পৰা পৰিস্ৰাৱন কৰি মুত্ৰ আকাৰে দেহৰ বাহিৰ কৰি দিবলৈ থকা অংগসমূহ। ৰেচন তন্ত্ৰ দুটা বৃক্ক, দুডাল বৃক্ক নলী, এটা মুত্ৰ থলী, আৰু এডাল মুত্ৰ নলীৰে গঠিত হয়। প্ৰতিটো বৃক্কত অসংখ্য ক্ষুদ্ৰ ক্ষদ্ৰ নেফ্ৰন থাকে। পুং আৰু স্ত্ৰী ৰেচন তন্ত্ৰৰ গঠন প্ৰায় একে, মাত্ৰ মুত্ৰ নলীৰ দৈঘ্যৰ পাৰ্থক্য আছে।

বৃক্কত তেজৰ পৰিস্ৰাৱনৰ ফলত মুত্ৰৰ সৃষ্টি হয়। এই মুত্ৰ বৃক্ক নলীৰে গৈ মুত্ৰ থলীত জমা হয় আৰু শেষত মুত্ৰ নলীয়েদি দেহৰ বাহিৰ হৈ যায়।

এজন সুস্থ ব্যক্তিৰ বৃক্কত দৈনিক ১-২ লিটাৰ মুত্ৰৰ উৎপাদন হয়।

## তথ্য সংগ্ৰহ

শ্ৰেণী:অংগ তন্ত্ৰ
বৰ্ষাৰণ্য

**বৰ্ষাৰণ্য** () হৈছে সেইবোৰ অৰণ্যাঞ্চল যিবোৰত বছৰটোৰ সকলো সময়তে মাত্ৰাধিক বৰষুণ হয়। এনে অৰণ্য নিৰৱচ্ছিন্ন সেমেকা জলবায়ু সহিব পৰা বৃহৎ গছেৰে বিশেষকৈ চিৰসেউজ উদ্ভিদেৰে পৰিপূৰ্ণ হৈ থাকে। বৰ্ষাৰণ্যত ১৮০-২২০ ফুট পৰ্যন্ত উচ্চতাৰ গছ দেখিবলৈ পোৱা যায়। অধিক বৰষুণৰ বাবে এনে অৰণ্যবোৰত বৰষুণৰ পানী বাষ্পীকৰণ হৈ পুনৰ অৰণ্যভূমিত আবৃত কৰি ৰাখে আৰু সেয়ে বৰ্ষাৰণ্যত আৰ্দ্ৰতাৰ পৰিমাণ বেছি হয়।  সাধাৰণতে একোখন বৰ্ষাৰণ্যত বছৰি ২৩০ দিন পৰ্যন্ত বৰষুণ হয়। বৰ্ষাৰণ্যৰ পাত, জলীয় বাষ্প আৰু দৈনিক জলচক্ৰৰ প্ৰভাৱত বৰষুণৰ পৰিমাণ বছৰি ৮০ ইঞ্চি বা তাতোকৈ বেছি হয়। বৰ্ষাৰণ্য এখনত বৰষুণৰ সৰ্বোচ্চ পৰিমাণ ৩৫০ ছেণ্টিমিটাৰ। একেদৰে বৰ্ষাৰণ্যত তাপমাত্ৰাৰ সৰ্বোচ্চ পৰিমাণ ৩৫ ডিগ্ৰি আৰু সৰ্বনিম্ন ১ ডিগ্ৰি ছেলছিয়াছ। সমগ্ৰ বিশ্বৰে মুঠ ৮৫ খন দেশত বৰ্ষাৰণ্যৰ উপস্থিতি দেখা গৈছে। বৰ্ষাৰণ্য থকা বিশ্বৰ প্ৰধান কেইটামান অঞ্চল হৈছে আফ্ৰিকা, ইণ্ডোনেছিয়া, দক্ষিণ-পূব এছিয়া, লেটিন আমেৰিকা,  জাইৰে আৰু প্ৰশান্ত মহাসাগৰৰ উপদ্বীপবোৰ।

## বৰ্ষাৰণ্যৰ স্তৰ
বৰ্ষাৰণ্যৰ উদ্ভিদসমূহৰ তলত দিয়া ধৰণে চাৰিটা প্ৰধান স্তৰ থাকে।
#ভূমিসংলগ্ন স্তৰ (Herb Layer): এই স্তৰ অৰ্থাৎ অৰণ্যৰ ভূমিভাগ বিভিন্ন ঢেঁকীয়াজাতীয় উদ্ভিদ, গুল্মজাতীয় উদ্ভিদ, বিভিন্ন প্ৰজাতিৰ কচু, বেত, ঘাঁহ আৰু পাতাবাহাৰৰ দৰে ৰঙীণ গছেৰে পৰিপূৰ্ণ হৈ থাকে।
#নিম্ন স্তৰ (Understory Layer): ভূমিসংলগ্ন স্তৰৰ ওপৰত একে উচ্চতাৰ গছ দেখা পোৱা যায়।
#মধ্য স্তৰ (Canopy Layer): নিম্ন স্তৰৰ ওপৰতো একে উচ্চতাৰ গছ-গছনি পৰিলক্ষিত হয়।
#শীৰ্ষস্তৰ (Emergent Layer): এই স্তৰৰ উদ্ভিদসমূহ আটাইতকৈ ওখ।

## বিশ্বৰ সৰ্ববৃহৎ বৰ্ষাৰণ্য
দক্ষিণ আমেৰিকাৰ আমাজন নদীৰ অৱবাহিকা অঞ্চলৰ আমাজন বৰ্ষাৰণ্যখন বিশ্বৰ সৰ্ববৃহৎ বৰ্ষাৰণ্য।

## অসমৰ বৰ্ষাৰণ্যসমূহ
অসমৰ ক্ৰান্তীয় চিৰসেউজ অৰণ্য সমূহ হৈছে-
# জয়পুৰ সংৰক্ষিত বনাঞ্চল, ডিব্ৰুগড়
# দিহিং পাটকাই অভয়াৰণ্য, ডিব্ৰুগড় আৰু তিনিচুকীয়া
# ডিৰাক সংৰক্ষিত বনাঞ্চল, তিনিচুকীয়া
#  পবা সংৰক্ষিত বনাঞ্চল, ধেমাজি

## তথ্য সংগ্ৰহ

## বাহ্যিক সংযোগ
* Butler, R. A. (2005) *A Place Out of Time: Tropical Rainforests and the Perils They Face*. Published online: Rainforests.mongabay.com
* Richards, P. W. (1996). *The tropical rain forest*. 2nd ed. Cambridge University Press ISBN 0-521-42194-2
* Whitmore, T. C. (1998) *An introduction to tropical rain forests*. 2nd ed. Oxford University Press. ISBN 0-19-850147-1

শ্ৰেণী:বৰ্ষাৰণ্য
শ্ৰেণী:পৰিৱেশ বিজ্ঞান
শ্ৰেণী:ভূগোল
স্নায়ু তন্ত্ৰ

**স্নায়ু তন্ত্ৰ** হৈছে জীৱদেহৰ ঐচ্ছিক আৰু অনৈচ্ছিক কাৰ্যসমূহৰ মাজত সমন্বয় ৰক্ষা কৰা আৰু শৰীৰৰ বভিন্ন অংশলৈ সংকেত পৰিবহন কৰা এক অংগ তন্ত্ৰ। প্ৰায় সকলো জীৱ প্ৰজাতিৰে স্নায়ু তন্ত্ৰ কেন্দ্ৰীয় স্নায়ু তন্ত্ৰ (CNS) আৰু প্ৰান্তীয় স্নায়ু তন্ত্ৰ (PNS) নামৰ দুটা ভাগত বিভক্ত। মগজু আৰু স্নায়ু ৰজ্জু লগলাগি কেন্দ্ৰীয় স্নায়ু তন্ত্ৰ গঠিত হয়। প্ৰান্তীয় স্নায়ু তন্ত্ৰ প্ৰধানকৈ স্নায়ুৰ দ্বাৰা গঠিত। স্নায়ু হৈছে এক্সন নামৰ এবিধ দীঘল আঁহৰ থুপ, যি শৰীৰৰ প্ৰতিটো অংগক কেন্দ্ৰীয় স্নায়ু তন্ত্ৰৰ সৈতে সংযুক্ত কৰে।

কোষীয় স্তৰত, স্নায়ু তন্ত্ৰ নিউৰণ বা স্নায়ু কোষ নামৰ এবিধ বিশেষ কোষেৰে গঠিত। এই নিউৰণবোৰে বিদ্যুৎ ৰাসায়নিক তৰংগৰ ৰূপত এক্সনৰ মাজেৰে সংকেট প্ৰেৰণ কৰিব পাৰে।

## তথ্য সংগ্ৰহ

শ্ৰেণী:অংগ তন্ত্ৰ
*
সুৰেশ ৰাইনা

**সুৰেশ ৰাইনা** (; জন্ম ২৭ নৱেম্বৰ ১৯৮৬) এজন ভাৰতীয় ক্ৰিকেটাৰ। তেওঁ এজন আক্ৰমণাত্মক বাওঁহতীয়া মিডল-অৰ্ডাৰ বেট্‌ছমেন আৰু এজন অনিয়মীয়া অফ-স্পিন বলাৰ। উত্তৰ প্ৰদেশ দলৰ হৈ তেওঁ আটাইকেইবিধ ঘৰুৱা ক্ৰিকেটত খেলে আৰু ইণ্ডিয়ান প্ৰিমিয়াৰ লীগত চেন্নাই চুপাৰ কিংচ দলৰ তেওঁ সহ-অধিনায়ক। ভাৰতীয় দলৰো তেওঁ দুই-এখন খেলত নেতৃত্ব দিছে আৰু তেওঁ দ্বিতীয় কমবয়সীয়া ভাৰতীয় অধিনায়ক। আন্তৰ্জাতিক ক্ৰিকেটৰ তিনিওবিধ খেলত শতৰাণ কৰা তেওঁ একমাত্ৰ ভাৰতীয় খেলুৱৈ।

২০০৫ চনত ১৮ বছৰ বয়সত তেওঁ শ্ৰীলংকাৰ বিৰুদ্ধে এদিনীয়া ক্ৰিকেটত আত্মপ্ৰকাশ কৰে। কিন্তু তাৰ ৫ বছৰৰ পাছতহে ২০১০ চনত শ্ৰীলংকাৰ বিৰুদ্ধেই তেওঁৰ টেষ্ট অভিষেক ঘটে। প্ৰথম টেষ্টতে তেওঁ শতৰাণ (১২০) সংগ্ৰহ কৰে। টেষ্ট অভিষেকৰ আগত সৰ্বাধিক এদিনীয়া খেলাৰ অভিলেখ তেওঁৰ হাতত আছে। তেওঁ ২০১১ চনৰ বিশ্বকাপ বিজয়ী ভাৰতীয় দলৰ তেওঁ সদস্য আছিল। ইণ্ডিয়ান প্ৰীমিয়াৰ লীগত সৰ্বাধিক ৰাণ আৰু সৰ্বাধিক কেচ্চৰ অভিলেখো তেওঁৰ নামত আছে। চেম্পিয়ন্‌ছ লীগ টুৱেণ্টি২০তো তেওঁ সৰ্বাধিক ৰাণৰ অভিলেখ গঢ়ে।

## কৃতিত্ব
* তিনিওবিধ আন্তৰ্জাতিক ক্ৰিকেটত শতৰাণ কৰা তেওঁ একমাত্ৰ ভাৰতীয়। 
* ভাৰতীয় দলক নেতৃত্ব দিয়া তেওঁ দ্বিতীয় কমবয়সীয়া খেলুৱৈ (২৩ বছৰ) আৰু যিকোনো আন্তৰ্জাতিক ক্ৰিকেট দলক নেতৃত্ব দিয়া তেওঁ দ্বাদশ কমবয়সীয়া খেলুৱৈ। 
* টেষ্ট অভিষেকত শতৰাণ কৰা তেওঁ দ্বাদশ ভাৰতীয়। 
* আই পি এলত ৩০০০ ৰাণ কৰা তেওঁ একমাত্ৰ খেলুৱৈ। 
* আই পি এলত সৰ্বাধিক কেচ্চ (৫২ টা) ধৰা খেলুৱৈ। 
* আই পি এলত ১০০টা ছয় কোবোৱা তেওঁ দ্বিতীয় খেলুৱৈ আৰু প্ৰথম ভাৰতীয় খেলুৱৈ। 
* প্ৰতিখন আই পি এলত ৪০০ ৰাণ কৰা তেওঁ প্ৰথম আৰু একমাত্ৰ খেলুৱৈ। 
* *আই পি এল*, *চেম্পিয়ন্‌ছ লীগ টি২০* আৰু *টুৱেণ্টি২০ আন্তৰ্জাতিক*ত শতৰাণ কৰা তেওঁ প্ৰথম আৰু একমাত্ৰ ভাৰতীয় খেলুৱৈ। 
* আই চি চি বিশ্ব টুৱেণ্টি২০ত শতৰাণ কৰা তেওঁ একমাত্ৰ ভাৰতীয় খেলুৱৈ। 
* টুৱেণ্টি২০ আন্তৰ্জাতিকত শতৰাণ কৰা তেওঁ বিশ্বৰ তৃতীয় খেলুৱৈ। 
* আই পি এলত সৰ্বাধিক ষ্ট্ৰাইক ৰেট তেওঁৰ নামত আছে। 
* তেওঁ চেম্পিয়ন্‌ছ লীগ টুৱেণ্টি২০ত সৰ্বাধিক ৰাণ কৰা খেলুৱৈ। 
* ২০০খন এদিনীয়া আন্তৰ্জাতিক খেলা তেওঁ দ্বাদশ ভাৰতীয়। 
* এদিনীয়া আন্তৰ্জাতিকত ৫০০০ ৰাণ কৰা তেওঁ একাদশ ভাৰতীয় খেলুৱৈ। 
* চেন্নাই চুপাৰ কিংচ দলে খেলা প্ৰতিখন খেলতে তেওঁ খেলিছে। 
(তথ্য) (অভিলেখ সম্পাদনা- ১৪ মাৰ্চ ২০১৫)

## তথ্যসূত্ৰ

## বাহ্যিক সংযোগ

* 
* 
* 
*অফিচিয়েল ৱেবছাইট 

শ্ৰেণী:ভাৰতীয় ক্ৰিকেটাৰ
শ্ৰেণী:জীৱিত ব্যক্তি
ৰেনেছাঁ অসম বঁটা

**ৰেনেছাঁ অসম বঁটা** হৈছে ২০১২ চনৰপৰা প্ৰতি বছৰে প্ৰদান কৰি অহা এক বঁটা। অসমৰ সাহিত্য-সংস্কৃতিলৈ অৱদান আগবঢ়োৱা ব্যক্তিসকলক সন্মান জনোৱাৰ উদ্দেশ্যে নগাঁৱৰ ৰেনেছাঁ কনিষ্ঠ মহাবিদ্যালয় আৰু ৰেনেছাঁ মাধ্যমিক বিদ্যালয়ে এই বঁটা প্ৰদান কৰে। এই বঁটাত আছে নগদ ২৫,০০০ টকা, স্মাৰক আৰু অন্যান্য। ২০১২ চনত প্ৰথম বৰ্ষত এই সন্মান লাভ কৰে সংগীতশিল্পী তৰালি শৰ্মাই। ২০১৪ চনত আধুনিক অসমীয়া সংগীতত নতুন মাত্ৰা প্ৰদান কৰাৰ বাবে জুবিন গাৰ্গলৈ এই বঁটা আগবঢ়োৱা হয়।

## বঁটা লাভকৰোঁতা

## তথ্যসূত্ৰ

শ্ৰেণী:অসমৰ বঁটাসমূহ
জ্বালামুখী মন্দিৰ

**জ্বালামুখী মন্দিৰ** উত্তৰ ভাৰতত অৱস্থিত এটি বিখ্যাত শক্তিপীঠ। হিমাচল প্ৰদেশৰ কাংৰাৰ সমীপবৰ্তী জ্বালামুখী নামে চহৰত অৱস্থিত এই মন্দিৰ ভাৰতৰ একাৱন্নটা শক্তিপীঠৰ অন্যতম। ভগৱান বিষ্ণুৱে তেওঁৰ সুদৰ্শন চক্ৰৰে খণ্ডিত কৰা দেৱী সতীৰ জিভা ইয়াত পৰিছিল বুলি প্ৰচলিত বিশ্বাস আছে। বিপাশা উপত্যকাৰ কালীধৰ পাহাৰত সমুদ্ৰপৃষ্ঠৰপৰা ৬১০ মিটাৰ (২১০০ ফুট) উচ্চতাত জ্বালামুখী মন্দিৰ অৱস্থিত। জ্বালামুখী মন্দিৰত কোনো বিগ্ৰহ নাই। তাৰ সলনি আছে দেৱীৰ জিভাৰ প্ৰতীকৰূপী অনিৰ্বাণ অগ্নিশিখা। প্ৰাকৃতিক গেছৰ দ্বাৰা বৰ্তমান এই মন্দিৰৰ শিখা জ্বলাই ৰখা হৈছে। এই অগ্নিশিখাই দেৱীৰ প্ৰতিভূ। এই জ্বলন্ত অগ্নিশিখাই ইয়াত দেৱী জ্বালামুখীৰূপে পূজিতা। স্থানীয় অধিবাসীসকলৰ মাজত মন্দিৰটো ‘বাত্তিৱালী মাঈ’ অৰ্থাৎ শিখাৰূপী মাতৃ হিচাপে পৰিচিত। নৱৰাত্ৰি মেলা ইয়াত মহা সমাৰোহেৰে পালন কৰা হয়। মন্দিৰটোৰ কাষতে এটা গৰম পানীৰ উহ আছে। এই উহ সংলগ্ন এটা সৰু মন্দিৰত নাৰায়ণৰ পদচিহ্নক পূজা কৰা হয়।

## জ্বালামুখী মন্দিৰৰ নিৰ্মাণকৰ্তা
ৰজা ভূমিচন্দ্ৰই জ্বালামুখী মন্দিৰটো নিৰ্মাণ কৰিছিল বুলি জনা যায়। পিছত মোগল সম্ৰাট আকবৰে বহু অৰ্থ ব্যয় কৰি প্ৰধান মন্দিৰটোৰ চূড়া সোণৰ পাতেৰে বন্ধাই দিছিল। একেদৰে পঞ্জাবৰ মহাৰজা ৰঞ্জিত সিঙে ইয়াৰ ৰূপৰ দুৱাৰ নিৰ্মাণ কৰাইছিল। 

## তথ্য সংগ্ৰহ

শ্ৰেণী:হিমাচল প্ৰদেশ
শ্ৰেণী:ভাৰতৰ ধৰ্মীয় স্থান
শ্ৰেণী:হিন্দুধৰ্মৰ মঠ-মন্দিৰ
শ্বাস তন্ত্ৰ

**শ্বাসতন্ত্ৰ** হৈছে সকলো প্ৰাণীৰে এক অবিচ্ছেদ্য অংগ। শ্বাসতন্ত্ৰত মূলতঃ নাক, শ্বাসনলী, হাওঁফাওঁ আদিৰে গঠিত। বিশেষ শ্বাসঅংগৰ জৰিয়তে ৰ  সম্পন্ন কৰা এক । শ্বাস তন্ত্ৰৰ সহায়ত জীৱই পৰিৱেশৰ লগত  আৰু ৰ বিনিময় কৰে। 

ৰ দৰে  বোৰৰ প্ৰধান শ্বাসঅংগ হৈছে । ক অক্সিজেনৰ যোগান ধৰিবৰ বাবে হাওঁফাওঁ বায়ুৰে পূৰ্ণ কৰাক শ্বাস আৰু হাওঁফাওঁৰ পৰা কাৰ্বন ডাই-অক্সাইড উলিয়াই দিয়াক প্ৰশ্বাস বোলে। সমগ্ৰ প্ৰক্ৰিয়াটোক শ্বসন বোলে। মানুহ আৰু অন্য ৰ ত, শ্বাস তন্ত্ৰত অন্তৰ্ভুক্ত অংগবোৰ হৈছে , ব্ৰংকি, ব্ৰংকিঅল, হাওঁফাওঁ, আৰু । অক্সিজেন আৰু কাৰ্বন ডাই-অক্সাইডৰ বোৰ  আৰু বাহ্যিক গেছীয় পৰিৱেশৰ মাজত  দ্বাৰা নিষ্ক্ৰিয়ভাৱে বিনিময় হয়। এই বিনিময় প্ৰক্ৰিয়া হাওঁফাওঁৰ  বোৰত সংঘটিত হয়।

আৰু অন্য বহু  প্ৰাণীৰ শ্বসন ৰ দ্বাৰা সংঘটিত হয়। ৰ দৰে অন্য প্ৰাণীবোৰৰ, শ্বাস তন্ত্ৰৰ শৰীৰ ৰচনা অতি সৰল, আনকি  প্ৰাণীবোৰৰ শ্বসন  দ্বাৰাই সংঘটিত হয়। ৰ ত থকা  নামৰ ছিদ্ৰৰ মাজেৰে শ্বসন সম্পন্ন হয়।

## তথ্য সংগ্ৰহ

শ্ৰেণী:অংগ তন্ত্ৰ
গানে কি আনে

**গানে কি আনে** হৈছে ২০১৬ চনৰ ১৪ অক্টোবৰত মুক্তি লাভ কৰা এখন অসমীয়া চলচ্চিত্ৰ। ৰাগা ফিল্ম্‌ছৰ বেনাৰত গৌতম চক্ৰৱৰ্তী, সুনীল গগৈ আৰু ৰাজেশ যশপালে প্ৰযোজনা কৰা এই চলচ্চিত্ৰখনৰ পৰিচালনা, কাহিনী আৰু চিত্ৰনাট্য ৰাজেশ যশপালৰ। চিত্ৰনাট্য সহযোগী ইবছন লাল বৰুৱা। এজন সংগীতশিল্পীৰ জীৱনৰ কাহিনীৰে নিৰ্মিত বোলছবিখনৰ মুখ্য চৰিত্ৰত অভিনয় কৰে জুবিন গাৰ্গ, পৰিণীতা বৰঠাকুৰ আৰু ৰিম্পী দাসে। সংগীত পৰিচালনা আৰু আৱহ সংগীত জুবিন গাৰ্গৰ। অসম আৰু মুম্বাইকে ধৰি বিভিন্ন ঠাইত চলচ্চিত্ৰখনৰ শ্বুটিং হয়। জুবিনৰ জীৱনৰ লগত বোলছবিখনৰ কাহিনীৰ যথেষ্ট মিল থকা বুলি জুবিনে নিজে স্বীকাৰ কৰে

## কাহিনী
বোলছবিখনৰ কাহিনী নীলাভ জোনাক বৰুৱা নামৰ এজন সংগীতশিল্পীৰ জীৱনৰ প্ৰেম আৰু সংঘাতৰ ওপৰত নিৰ্মিত। 

## অভিনয়ত
* জুবিন গাৰ্গ
* পৰিণীতা বৰঠাকুৰ
* নিপন গোস্বামী
* হিৰণ্য ডেকা
* ৰিম্পী দাস
* ৰীণা বৰা
* ৰাজেশ যশপাল
* হিমাগ্নি গগৈ

## কলা-কুশলী
* প্ৰযোজনা - গৌতম চক্ৰৱৰ্তী, সুনীল গগৈ আৰু ৰাজেশ যশপাল
* পৰিচালনা/কাহিনী - ৰাজেশ যশপাল
* মুখ্য সহ পৰিচালনা - অচিন্ত শংকৰ
* সহ পৰিচালনা - মানস চাগ্ৰা
* চিত্ৰনাট্য - ৰাজেশ যশপাল, ইবছন লাল বৰুৱা
* চিত্ৰগ্ৰহণ - প্ৰদীপ দৈমাৰী
* সংগীত পৰিচালনা/আৱহ সংগীত - জুবিন গাৰ্গ
* মেক-আপ - সুভাষ
* পাবলিচিটী ডিজাইন - ড্ৰীম্‌জ ফিচাৰ্ছ

## সংগীত

চলচ্চিত্ৰখনৰ সংগীত পৰিচালনা কৰে জুবিন গাৰ্গে। গীতৰ কথা জুবিন গাৰ্গ, হীৰেণ ভট্টাচাৰ্য আৰু শশাংক সমীৰৰ। জুবিনৰ অনামিকা এলবামৰ হীৰেণ ভট্টাচাৰ্যই লিখা 'গানে কি আনে' শীৰ্ষক গীতটি ৰিমেক্ কৰা হৈছে। দুটি গীতৰ সংগীত ব্যৱস্থাপনা অনুৰাগ শইকীয়াৰ। ২০১৫ চনৰ ১৩ মাৰ্চ তাৰিখে গুৱাহাটীৰ শ্ৰদ্ধাঞ্জলি কাননত শ্ৰব্য এলবামটি উন্মোচন কৰা হয়। 

জুবিন গাৰ্গে লিখা 'শালিকী পুৱাৰ' গীতটি তেওঁৰ জীৱনৰ এটি অন্যতম শ্ৰেষ্ঠ সৃষ্টি বুলি অভিহিত কৰিব পাৰি।

## তথ্যসূত্ৰ

## বাহ্যিক সংযোগ
*ইউটিউবত বোলছবিখনৰ ফাৰ্ষ্ট লুক
*বোলছবিখনৰ ফেচবুক পৃষ্ঠা
*বোলছবিখনৰ টুইটাৰ একাউণ্ট
*ৰাগা ফিল্ম্‌ছৰ ৱেবছাইট 

শ্ৰেণী:অসমীয়া চলচ্চিত্ৰ
শ্ৰেণী:২০১৬ বৰ্ষৰ অসমীয়া চলচ্চিত্ৰ
শ্ৰেণী:২০১০ দশকৰ অসমীয়া চলচ্চিত্ৰ
শ্ৰেণী:জুবিন গাৰ্গ অভিনিত চলচ্চিত্ৰ